title: 1990 m. birželio 29 d. Tarybos direktyva dėl valstybių narių įstatymų, susijusių su dujas deginančiais prietaisais, suderinimo

text:
Avis juridique important

|

31990L0396

Official Journal L 196 , 26/07/1990 P. 0015 - 0029 Finnish special edition: Chapter 13 Volume 19 P. 0228  Swedish special edition: Chapter 13 Volume 19 P. 0228

TARYBOS DIREKTYVA1990 m. birželio 29 d.dėl valstybių narių įstatymų, susijusių su dujas deginančiais prietaisais, suderinimo90/396/EEBEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą1,bendradarbiaudama su Europos Parlamentu2,atsižvelgdama į Ekonomikos ir socialinių reikalų komiteto nuomonę3,kadangi valstybės narės privalo garantuoti jų teritorijoje gyvenančių žmonių saugą ir sveikatos apsaugą, o tam tikrais atvejais ir naminių gyvulių bei materialinių vertybių apsaugą nuo pavojų, kylančių naudojant dujas deginančius prietaisus;kadangi tam tikrose valstybėse narėse galioja privalomosios nuostatos, apibrėžiančios saugos reikalavimus dujas deginančių prietaisų konstrukcijai, jų technines naudojimo ypatybes ir tų prietaisų tikrinimo tvarką; kadangi dėl šių privalomųjų nuostatų saugos lygis įvairiose valstybėse narėse nebūtinai yra skirtingas, tačiau, būdamos tokios skirtingos, tokios nuostatos trukdo prekybai Bendrijoje;kadangi valstybėse narėse galioja skirtingi reikalavimai dujų rūšims ir jų tiekimo slėgiui; kadangi šie reikalavimai nėra suderinti dėl kiekvienoje valstybėje narėje susiklosčiusių skirtingų energijos tiekimo ir paskirstymo sąlygų;kadangi 1985 m. birželio mėnesį Europos Tarybos patvirtintose Baltosios knygos dėl vidaus rinkos sukūrimo 65 ir 68 dalyse išdėstytas naujas požiūris į teisės aktų derinimą;kadangi Bendrijos teisės aktuose kaip išimtis nukrypimas nuo vieno pagrindinių Bendrijos principų - laisvo prekių judėjimo - numatyta, kad prekių judėjimo kliūtys, susidariusios Bendrijos teritorijoje dėl skirtingų nacionalinių teisės aktų, reglamentuojančių gaminių pateikimą į rinką, turi būti toleruojamos, jeigu jos yra būtinos, kad būtų įvykdyti privalomieji reikalavimai; kadangi dėl to šiuo atveju turi būti derinamos tik tos teisės aktų nuostatos, kurios yra būtinos pagal privalomus ir esminius saugos, sveikatos apsaugos ir energijos taupymo reikalavimus, taikomus dujas deginantiems prietaisams; kadangi šie reikalavimai yra esminiai, jie turi pakeisti atitinkamas nacionalinės teisės aktų nuostatas;kadangi vienas pagrindinių šios direktyvos tikslų ir esminiuose reikalavimuose nurodytų saugos uždavinių yra išsaugoti arba pagerinti valstybių narių pasiektą saugos lygį;kadangi norint garantuoti saugų naudojimąsi dujas deginančiais prietaisais, reikia laikytis esminių saugos ir sveikatos apsaugos reikalavimų; kadangi energijos taupymas laikomas esminiu tikslu; kadangi šiuos reikalavimus reikia taikyti lanksčiai, atsižvelgiant į technikos lygį prietaiso pagaminimo metu;kadangi dėl to šioje direktyvoje išdėstyti tik esminiai reikalavimai; kadangi, kad lengviau būtų nustatyti, ar aptariamas prietaisas atitinka esminius reikalavimus, reikia Europos mastu darniųjų standartų, kurie reglamentuotų dujas deginančių prietaisų gamybą, naudojimą ir įrengimą, kad juos atitinkantys prietaisai gali būti laikomi atitinkančiais esminius reikalavimus; kadangi šie Europos darnieji standartai yra rengiami privačių institucijų ir turi išlikti neprivalomi; kadangi tuo tikslu Europos standartizacijos komitetas (CEN) ir Europos elektrotechnikos standartizacijos komitetas (Cenelec) yra pripažįstami kompetentimngais tvirtinti darniuosius standartus pagal bendrąsias Komisijos ir minėtųjų komitetų bendradarbiavimo gaires, pasirašytas 1984 m. lapkričio 13 dieną; kadangi šioje direktyvoje darnusis standartas yra techninė specifikacija (Europos standartas arba suderinimo dokumentas), priimta, Komisijai pritarus, vieno ar abiejų minėtų komitetų, laikantis 1983 m. kovo 28 d. Tarybos direktyvoje 83/189/EEB, nustatančioje informacijos, susijusios su techniniais standartais ir techniniais reglamentais, pateikimo tvarką4 su paskutiniais pakeitimais, padarytais Direktyva 88/182/EEB5, ir pirmiau minėtų gairių;kadangi tam, kad kol bus priimti šioje direktyvoje apibrėžti darnieji standartai, būtų lengviau garantuoti, jog dujas deginantys prietaisai atitinka esminius reikalavimus, ir užtikrinti laisvą šių prietaisų judėjimą, nacionalinius standartus atitinkantys gaminiai, juos patikrinus Bendrijoje nustatyta tvarka, turi būti pripažįstami tinkamais naudoti Bendrijoje;kadangi tikrinti, ar prietaisai atitinka techninius reikalavimus, būtina, siekiant veiksmingai apsaugoti tų prietaisų vartotojus ir trečiąsias šalis; kadangi dabartinės sertifikavimo procedūros kiekvienoje valstybėje narėje yra skirtingos; kadangi norint išvengti pakartotinių tikrinimų, kurie iš esmės trukdo laisvam dujas deginančių prietaisų judėjimui, reikia priimti priemones, numatančias abipusį valstybių narių atliekamo sertifikavimo savitarpio pripažinimą; kadangi norint palengvinti abipusio sertifikavimo savitarpio pripažinimo procedūras, reikia nustatyti suderintą Bendrijos sertifikavimo ir už sertifikavimą atsakingų įstaigų skyrimo tvarką;kadangi esminiai reikalavimai, apimantys valstybių narių atsakomybę už saugą, sveikatą ir energijos taupymą savo teritorijose, privalo būti suformuluoti straipsnyje dėl apsaugos, numatančios atitinkamą Bendrijos procedūrą;kadangi bet kokių pagal šią direktyvą priimtų sprendimų adresatus reikia informuoti apie tų sprendimų motyvus ir jiems prieinamas teisės gynimo priemones;kadangi 1984 m. rugsėjo 17 dieną Taryba priėmė pagrindinę direktyvą dėl dujas deginančių prietaisų (84/530/EEB)6 su paskutiniais pakeitimais, padarytais Direktyva 86/312/EEB7, ir atskirąją direktyvą dėl dujinių vandens šildytuvų (84/531/EEB)8 su paskutiniais pakeitimais, padarytais Direktyva 88/665/EEB9; kadangi šios direktyvos ir minėtųjų direktyvų taikymo sritys sutampa, pastarosios turi būti paskelbtos negaliojančiomis;kadangi iki 1992 m. gruodžio 31 d. turi būti priimtos priemonės, skirtos laipsniškai sukurti vidaus rinką; kadangi vidaus rinka yra vidaus sienų neturinti teritorija, kurioje garantuojamas laisvas prekių, asmenų, paslaugų ir kapitalo judėjimas,PRIĖMĖ ŠIĄ DIREKTYVĄ:I SKYRIUSTaikymo sritis, pateikimas į rinką ir laisvas judėjimas1 straipsnis1. Ši direktyva taikoma:- dujas deginantiems prietaisams (toliau - prietaisai), skirtiems maistui ruošti, patalpoms šildyti, vandeniui šildyti, produktams šaldyti, patalpoms apšviesti, skalbti, kurių normali vandens (jeigu jis naudojamas) temperatūra neviršija 105oC. Prietaisais laikomi ir priverstinės traukos degikliai bei šildytuvai su šiais degikliais.- apsauginiams įtaisams, kontroliniams ar reguliavimo įtaisams ir mazgams, toliau vadinamiems armatūra, išskyrus priverstinės traukos degiklius bei šildytuvai su tokiais degikliais, kurie parduodami rinkoje atskirai ir yra skirti įmontuoti į dujas deginantį prietaisą arba tokiam prietaisui sumontuoti.2. Pirmojoje dalyje nurodytiems prietaisams nepriskiriami prietaisai, skirti naudoti gamybiniuose procesuose, vykdomuose gamybinės paskirties patalpose.3. Šioje direktyvoje "dujinis kuras" yra bet kokios rūšies kuras, kuris 15° C temperatūroje ir 1 bar slėgyje yra dujinio būvio.4. Šioje direktyvoje prietaisas laikomas "normaliai naudojamu", jeigu jis:- yra teisingai įrengtas ir reguliariai prižiūrimas, laikantis gamintojo instrukcijų,- jis naudojamas esant norminiams tiekiamų dujų kokybės ir slėgio svyravimams,- jis naudojamas pagal paskirtį arba kitu pagrįstai numatytu būdu.2 straipsnis1. Valstybės narės imasi visų reikalingų priemonių užtikrinti, kad 1 straipsnyje nurodyti prietaisai patektų į rinką ir būtų pradedami naudoti tik tuo atveju, jeigu juos naudojant nustatyta tvarka nekyla pavojus žmonių, naminių gyvulių ir turto saugai.2. Valstybės narės iki 1991 m. sausio 1 dienos praneša kitoms valstybėms narėms ir Komisijai apie jų teritorijoje naudojamų dujų rūšis ir jų tiekimo slėgį. Jos taip pat laiku praneša apie visus pokyčius šioje srityje. Komisija užtikrina, kad ši informacija būtų paskelbta Europos Bendrijų oficialiajame leidinyje.3 straipsnis1 straipsnyje nurodyti prietaisai ir armatūra turi atitikti esminius jiems keliamus reikalavimus, kurie yra išdėstyti I priede.4 straipsnis1. Valstybės narės negali drausti, riboti ar trukdyti pateikti į rinką ir pradėti naudoti prietaisus, kurie atitinka esminius šios direktyvos reikalavimus.2. Valstybės narės negali drausti, riboti ar trukdyti tiekti į rinką 1 straipsnyje apibrėžtą armatūrą, kuriai yra išduotas 8 straipsnio 4 dalyje nurodytas sertifikatas.5 straipsnisValstybės narės laiko, kad prietaisai ir armatūra atitinka 3 straipsnyje nurodytus esminius reikalavimus, jeigu tie prietaisai ir armatūra atitinka:a) jiems taikomus nacionalinius standartus, įgyvendinančius darniuosius standartus, kurių numeriai paskelbti Europos Bendrijų oficialiajame leidinyje.Valstybės narės paskelbia šių nacionalinių standartų numerius;b) jiems taikomus nacionalinius standartus, nurodytus šio straipsnio 2 dalyje, jeigu srityse, kuriose taikomi tokie standartai, dar nėra priimta darniųjų standartų;2. Valstybės narės Komisijai pateikia 1 dalies b punkte nurodytus savo nacionalinius standartus, kurie jų nuomone atitinka 3 straipsnyje nurodytus esminius reikalavimus. Komisija šiuos nacionalinius standartus perduoda kitoms valstybėms narėms. 6 straipsnio 2 dalyje nustatyta tvarka ji praneša valstybėms narėms, kokie standartai laikomi atitinkančiais 3 straipsnyje nurodytus esminius reikalavimus.6 straipsnis1. Jeigu valstybės narės arba Komisijos nuomone, 5 straipsnio 1 dalyje nurodyti standartai ne visiškai atitinka 3 straipsnyje nurodytus esminius reikalavimus, Komisija arba ta valstybė narė perduoda klausimą svarstyti nuolatiniam komitetui (toliau - komitetas), įkurtam remiantis Direktyva 83/189/EEB, ir nurodo tokio sprendimo priežastis. Komitetas nedelsdamas pareiškia savo nuomonę.Atsižvelgdama į komiteto nuomonę, Komisija valstybėms narėms praneša, ar tuos standartus reikia išbraukti iš sąrašų, paskelbtų 5 straipsnio 1 dalyje nurodytuose leidiniuose.2. Gavusi 5 straipsnio 2 dalyje nurodytą pranešimą Komisija konsultuojasi su komitetu. Pastarajam pateikus savo nuomonę, Komisija per vieną mėnesį valstybėms narėms praneša, ar aptariami nacionaliniai standartai gali būti laikomi atitinkančiais esminius reikalavimus; jei taip, valstybės narės paskelbia tų standartų numerius. Komisija taip pat paskelbia tuos numerius Europos Bendrijų oficialiajame leidinyje.7 straipsnis1. Jeigu valstybė narė nustato, kad tinkamai naudojami EB ženklu pažymėti prietaisai gali kelti pavojų žmonių, naminių gyvulių arba turto saugai, ji imasi visų reikalingų priemonių šiems prietaisams pašalinti iš rinkos ir uždrausti arba apriboti šių prietaisų pateikimą į rinką.Valstybė narė apie tokias priemones nedelsdama praneša Komisijai, nurodydama tokio sprendimo priežastis, ypač tai, ar pavojus kyla dėl to, kad:a) nesilaikoma 3 straipsnyje nurodytų esminių reikalavimų, jeigu prietaisas neatitinka 5 straipsnio 1 dalyje nurodytų standartų;b) neteisingai taikomi 5 straipsnio 1 dalyje nurodyti standartai;c) patys 5 straipsnio 1 dalyje nurodyti standartai turi trūkumų.2. Komisija kuo greičiau pradeda konsultacijas su suinteresuotomis šalimis. Jeigu po tokių konsultacijų Komisija nustato, jog visos šio straipsnio 1 dalyje nurodytos priemonės yra pagrįstos, ji apie tai nedelsdama praneša sprendimą priėmusiai valstybei narei ir kitoms valstybėms narėms.Jeigu 1 dalyje nurodytą sprendimą reikėjo priimti dėl standartų trūkumų ir valstybė narė neketina jo atšaukti, Komisija, pasitarusi su suinteresuotomis šalimis, per du mėnesius perduoda jį svarstyti komitetui ir inicijuoja 6 straipsnyje nurodytą procedūrą.3. Jeigu neatitinkantis standartų prietaisas yra pažymėtas EB ženklu, kompetentinga valstybė narė imasi reikiamų priemonių tuo ženklu prietaisą pažymėjusio subjekto atžvilgiu ir apie tas priemones praneša Komisijai ir kitoms valstybėms narėms.4. Komisija yra atsakinga už tai, kad valstybėms narėms būtų pranešama apie procedūros eigą ir rezultatus.II SKYRIUSAtitikties sertifikavimo būdai8 straipsnis1. Serijinės gamybos prietaisų atitikties sertifikavimo būdai yra tokie:a) EB tipo patikrinimas, aprašytas II priedo 1 skirsnyje irb) prieš patiekiant juos į rinką, gamintojo pasirinkimu:- EB atitikties tipui deklaracija, nurodyta II priedo 2 skirsnyje, arba- EB atitikties tipui deklaracija (gamybos kokybės garantija), nurodyta II priedo 3 skirsnyje, arba- EB atitikties tipui deklaracija (produkcijos kokybės garantija), nurodyta II priedo 4 skirsnyje, arba- EB patikra, aprašyta II priedo 5 skirsnyje.2. Jeigu pagamintas tik vienas prietaisas arba nedidelis prietaisų skaičius, gamintojas gali pasirinkti II priedo 6 skirsnyje nurodytą EB tikrinimo metodą, kai tikrinamas vienas prietaisas.3. Atlikus 1 dalies b punkte ir 2 dalyje nurodytą procedūrą, reikalavimus atitinkantys prietaisai pažymimi EB atitikties ženklu 10 straipsnyje nurodyta tvarka.4. 1 dalyje nurodytos procedūros taikomos ir 1 straipsnyje nurodytai armatūrai, išskyrus žymėjimą EB ženklu ir, kur tinkama, tipo atitikties deklaracijos surašymą. Armatūrai išduodami sertifikatai, liudijantys, jog ji atitinka jai taikomus šios direktyvos reikalavimus, kuriuose nurodomos jos ypatybės bei įmontavimo į prietaisą arba surinkimo sąlygos, būtinos, kad visiškai sumontuotas prietaisas atitiktų esminius reikalavimus.Tas sertifikatas pridedamas prie armatūros.5. Jeigu prietaisus reglamentuoja ir kitos Bendrijos direktyvos,- 1 ir 2 dalyse nurodyta tvarka patikrinama, ar jie atitinka šios direktyvos esminius reikalavimus, ir- atitinkamose direktyvose nustatyta tvarka užtikrinama, kad jie atitinka ir tų direktyvų esminius reikalavimus.EB ženklas, kaip nurodyta 3 dalyje, reiškia, kad šiuo ženklu pažymėtas prietaisas atitinka visų jam taikomų direktyvų nuostatas.6. Su atitikties sertifikavimo būdais susiję dokumentai ir korespondencija rašomi valstybės narės, kurioje veikia už šias procedūras atsakinga įstaiga, valstybine kalba (kalbomis) arba kita šios įstaigos priimta kalba.9 straipsnis1. Kiekviena valstybė narė Komisijai ir kitoms valstybėms narėms praneša, kokioms įstaigoms, toliau vadinamos notifikuotosioms įstaigomis, yra pavesta vykdyti 8 straipsnyje nurodytas procedūras.Informacijos tikslais Komisija Europos Bendrijų oficialiajame leidinyje paskelbia notifikuotųjų įstaigų sąrašą, nurodydama jų skiriamuosius ženklus, ir nuolat tą sąrašą atnaujina.2. Notifikuotosioms įstaigoms parinkti valstybės narės taiko 5 priede išvardytus kriterijus.Laikoma, kad darniuosiuose standartuose nustatytus vertinimo kriterijus atitinkančios įstaigos atitinka minėto priedo kriterijus.3. Įstaigą įgaliojusi valstybė narė privalo įgaliojimus atšaukti, jeigu ji nustato, kad ta įstaiga nebeatitinka šio straipsnio 2 dalyje nurodytų kriterijų. Apie tai ji nedelsdama praneša Komisijai ir kitoms valstybėms narėms.III SKYRIUSEB atitikties ženklas10 straipsnis1. EB atitikties ženklas ir III priede nurodyti užrašai turi būti matomoje vietoje ant prietaiso arba prie jo pritvirtintoje lentelėje, jie turi būti lengvai įskaitomi ir neištrinami. Lentelė turi būti tokia, kad ją galima būtų panaudoti tik vieną kartą.2. Draudžiama prietaisus žymėti ženklais, kurie per klaidą gali būti palaikyti EB ženklu.11 straipsnisJeigu nustatoma, kad prietaisai buvo neteisėtai pažymėti EB ženklu arba sertifikatas neteisėtai išduotas armatūrai, nes:- prietaisai arba armatūra neatitinka EB tipo patikrinimo sertifikate pateikto prietaiso arba armatūros aprašymo,- prietaisai arba armatūra atitinka EB tipo patikrinimo sertifikate pateiktą prietaiso arba armatūros aprašymą, bet neatitinka jiems taikomų esminių reikalavimų arba- gamintojas neįvykdė savo įsipareigojimų, nurodytų II priede,notifikuotoji įstaiga atima teisę žymėti EB ženklu arba išduoti sertifikatus ir apie tai informuoja kitas notifikuotąsias įstaigas bei praneša suinteresuotoms valstybėms narėms.IV SKYRIUSBaigiamosios nuostatos12 straipsnisKiekvieną sprendimą, priimtą taikant šią direktyvą, kuriuo apribojamas prietaiso tiekimas į rinką ir (arba) jo atidavimas naudoti, būtina nuodugniai pagrįsti. Apie jį nedelsiant pranešama suinteresuotiems asmenims, nurodant galimybes pasinaudoti atitinkamos valstybės narės galiojančiuose įstatymuose numatytomis teisinėmis apsaugos priemonėmis ir pasinaudojimo tokiomis galimybėmis terminus.13 straipsnisDirektyvos 84/530/EEB ir 84/531/EEB panaikinamos.14 straipsnis1. Valstybės narės iki 1991 m. liepos 1 d. priima įstatymus ir kitus teisės aktus, būtinus šiai direktyvai įgyvendinti. Apie tai jos nedelsdamos praneša Komisijai.Valstybės narės taiko šias nuostatas nuo 1992 m. sausio 1 d.2. Tačiau, nukrypstant nuo 2 straipsnio nuostatų, valstybės narės iki 1995 m. gruodžio 31 d., nepažeisdamos Sutarties 30-36 straipsnių, gali leisti pateikti į rinką ir (arba) pradėti naudoti prietaisus ir armatūrą, atitinkančią toje valstybėje narėje iki 1992 m. sausio 1 d. galiojusias nuostatas.3. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.15 straipsnisŠi direktyva skirta valstybėms narėms.Priimta Liuksemburge, 1990 m. birželio 29 d.Tarybos varduPirmininkasM. SmithI PRIEDASESMINIAI REIKALAVIMAIĮžanginė pastabaĮpareigojimai, susiję su prietaisams keliamais esminiais reikalavimais, taip pat taikomi ir armatūrai, jeigu armatūra gali kelti atitinkamą pavojų.1. BENDROSIOS SĄLYGOS1.1. Prietaisai turi būti suprojektuoti ir pagaminti taip, kad jie veiktų saugiai, ir kad juos normaliai naudojant pagal šios direktyvos 1 straipsnio 4 dalies apibrėžimą, nekiltų pavojus žmonėms, naminiams gyvuliams ir materialiajam turtui.1.2. Į rinką patiekti prietaisai turi būti:- su įrengimo instrukcijomis,- su vartotojams skirtomis naudojimo ir priežiūros instrukcijomis,- su atitinkamais įspėjamaisiais užrašais, kurie turi būti užrašyti ir ant pakuotės.Instrukcijos ir įspėjamieji užrašai rašomi paskirties valstybės narės valstybine kalba (kalbomis).1.2.1. Įrengimo instrukcijose turi būti pateikti visi įrengimo, derinimo ir priežiūros nurodymai, kurie yra būtini teisingai atlikti šiuos darbus ir saugiai naudoti prietaisą. Instrukcijose turi būti konkrečiai nurodyta:- naudojamų dujų rūšis,- naudojamas tiekimo slėgis,- oro srautas, reikalingas:- degimui,- neleisti susidaryti pavojingiems nesudegusių dujų mišiniams, naudojant prietaisus, kuriuose nėra 3.2.3 punkte nurodyto įtaiso,- degimo produktų pašalinimo sąlygos,- priverstinės traukos degiklių ir šildytuvų su tokiais degikliais charakteristikos bei reikalavimai jų surinkimui, kurie užtikrina, kad sumontuotas prietaisas atitiktų esminius reikalavimus, bei prireikus gamintojo rekomenduojamų kombinacijų sąrašas.1.2.2. Vartotojui skirtose naudojimo ir priežiūros instrukcijose turi būti pateikta visa informacija, reikalinga užtikrinti saugų prietaiso naudojimą, atkreipiant ypatingą vartotojo dėmesį į prietaiso naudojimo apribojimus.1.2.3. Įspėjamuosiuose ženkluose ant prietaiso ir jo pakuotės turi būti aiškiai nurodyta naudojamų dujų rūšis ir tiekimo slėgis bei visi prietaiso naudojimo apribojimai, ypač jeigu prietaisą galima statyti tik pakankamai gerai vėdinamose patalpose.1.3. Armatūra, skirta naudoti prietaise, turi būti suprojektuota ir pagaminta taip, kad įmontuota pagal gamintojo instrukciją, veiktų nepriekaištingai pagal savo paskirtį.Prie armatūros pridedamos įrengimo, derinimo, naudojimo ir priežiūros instrukcijos.2. MEDŽIAGOS2.1. Medžiagos turi būti tinkamos numatytai jų paskirčiai ir atsparios mechaniniams, cheminiams ir šilumos poveikiams.2.2. Saugai reikšmingas medžiagų ypatybes garantuoja prietaiso gamintojas arba tiekėjas.3. PROJEKTAVIMAS IR GAMYBA3.1. Bendrosios nuostatos3.1.1. Prietaisai turi būti pagaminti taip, kad normaliai juos naudojant neatsirastų nestabilumo, deformacijos arba susidėvėjimo ir lūžimo, kurie galėtų pakenkti prietaiso saugai.3.1.2. Pradedant naudoti ir (arba) naudojant prietaisus, susidarantys kondensatai neturi kenkti prietaisų saugai.3.1.3. Prietaisai turi būti suprojektuoti ir pagaminti taip, kad išorinės kilmės gaisro atveju sprogimo pavojus būtų minimalus.3.1.4. Prietaisai turi būti pagaminti taip, kad į dujų tiekimo sistemą nepatektų vanduo ir nereikalingas oras.3.1.5. Esant normaliam pagalbinės energijos tiekimo svyravimui, prietaisai turi toliau saugiai veikti.3.1.6. Nenormaliai svyruojant pagalbinės energijos tiekimo lygiui, visai nutrūkus energijos tiekimui arba jį atkūrus, neturi susidaryti nesaugi situacija.3.1.7. Prietaisai turi būti sukonstruoti ir pagaminti taip, kad būtų išvengta su elektra susijusių pavojų. Jeigu to prietaiso naudojimo vieta atitinka elektros saugos reikalavimus, nustatytus Direktyva 73/23/EEB10, laikoma, kad šio punkto reikalavimo yra laikomasi.3.1.8. Visos slėginės prietaiso dalys turi būti atsparios mechaninėms ir šilumos apkrovoms ir nesideformuoti taip, kad tai keltų grėsmę saugai.3.1.9. Prietaisai turi būti suprojektuoti ir pagaminti taip, kad sugedus apsauginiam, kontrolės arba reguliavimo įtaisui nesusidarytų nesaugi situacija.3.1.10. Jeigu prietaise įrengti apsauginiai ir reguliavimo įtaisai, apsauginio įtaiso veikimui neturi viršenybės reguliavimo įtaisas.3.1.11. Visos gamintojo sureguliuotos arba suderintos prietaiso dalys, kurių vartotojas arba montuotojas pats neturi reguliuoti, turi būti tinkamai apsaugotos.3.1.12. Svirtys ir kitos valdymo ir reguliavimo priemonės turi būti aiškiai pažymėtos, pateikiant nurodymus, kaip jais naudotis, kad nebūtų panaudoti netinkamai. Šių priemonių konstrukcija turi būti tokia, kad netyčia jų padėties pakeisti būtų neįmanoma.3.2. Nesudegusių dujų nutekėjimas3.2.1. Prietaisai turi būti pagaminti taip, kad nutekančių dujų kiekis būtų nepavojingas.3.2.2. Prietaisai turi būti pagaminti taip, kad uždegimo ir pakartotinio uždegimo metu, liepsnai užgesus, nutekėtų ribotas dujų kiekis ir kad būtų išvengta pavojingo nesudegusių dujų susikaupimo prietaise.3.2.3. Prietaisuose, skirtuose naudoti uždarose ir gyvenamosiose patalpose, turi būti sumontuotas specialus įtaisas, kurios neleidžia kauptis pavojingiems nesudegusių dujų kiekiams šiose patalpose.Tokių įtaisų neturintys prietaisai gali būti naudojami tik gerai vėdinamose patalpose, apsaugotose nuo pavojingo nesudegusių dujų susikaupimo.Valstybės narės savo teritorijoje patalpoms, kuriose įrengiami tokie prietaisai, gali pagal statomo prietaiso ypatybes nustatyti patalpos vėdinimo reikalavimus.Galingi virtuvės prietaisai ir dujas su toksiškais komponentais deginantys prietaisai privalo turėti minėtą įtaisą.3.3. UždegimasPrietaisai turi būti pagaminti taip, kad juos normaliai naudojant:- uždegimas ir pakartotinis uždegimas vyktų tolygiai,- būtų garantuotas kryžminis uždegimas.3.4. Degimas3.4.1. Prietaisai turi būti pagaminti taip, kad juos normaliai naudojant liepsna būtų stabili, o degimo produktuose nebūtų normas viršijančių sveikatai kenksmingų medžiagų koncentracijų.3.4.2. Prietaisai turi būti pagaminti taip, kad juos normaliai naudojant atsitiktinai nenutekėtų degimo produktai.3.4.3. Prietaisų, iš kurių degimo produktai šalinami per dūmtakį, turi būti pagaminti taip, kad susidarius nenormaliai traukai į patalpą nepatektų pavojingi degimo produktų kiekiai.3.4.4. Veikiant autonominiams prie dūmtakio neprijungtiems buitiniams šildymo prietaisams ir prie dūmtakio neprijungtiems momentiniams vandens šildytuvams, patalpoje neturi susidaryti toje patalpoje esančių žmonių sveikatai pavojingos anglies monoksido koncentracijos, atsižvelgiant į galimą poveikio žmogui trukmę.3.5. Racionalus energijos naudojimasPrietaisai turi būti pagaminti taip, kad, atsižvelgiant į saugos aspektus, būtų užtikrintas racionalus energijos vartojimas, atitinkantis šiuolaikinį technikos lygį.3.6. Temperatūra3.6.1. Prietaisų dalys, esančios netoli grindų arba kitų paviršių, neturi įkaisti taip, jog tai keltų pavojų prietaisą supančiai aplinkai.3.6.2. Reguliavimo rankenėlių ir svirčių paviršiaus temperatūra neturi būti pavojinga vartotojui.3.6.3. Buitinių prietaisų išorinių paviršių, išskyrus šilumą perduodančius paviršius, temperatūra prietaisui veikiant neturi būti pavojinga vartotojui ir ypač vaikams; privalu atsižvelgti į jų reakcijos trukmę.3.7. Maisto produktai ir sanitariniams tikslams naudojamas vanduoNepažeidžiant šią sritį reglamentuojančių Bendrijos taisyklių, prietaisui pagaminti naudojamos medžiagos ir konstrukciniai elementai, kurie gali liestis su maisto produktais arba sanitariniams tikslams naudojamu vandeniu, neturi pakenkti jų kokybei.II PRIEDASATITIKTIES SERTIFIKAVIMO TVARKA1. EB tipo patikrinimas1.1. EB tipo patikrinimas yra sertifikavimo procedūros dalis, kurios metu notifikuotoji įstaiga patikrina planuojamų pagaminti prietaisų pavyzdį ir patvirtina, kad jis atitinka jam taikomas šios direktyvos nuostatas.1.2. Paraišką atlikti tipo patikrinimą vienai notifikuotajai įstaigai turi pateikti gamintojas arba jo įgaliotasis Bendrijoje įsisteigęs atstovas.1.2.1. Paraiškoje turi būti:- nurodytas gamintojo pavadinimas ir adresas, o jeigu paraišką pateikia įgaliotasis gamintojo atstovas, - taip pat to atstovo pavadinimas ir adresas;- pateiktas raštiškas patvirtinimas, kad paraiška nepateikta jokiai kitai notifikuotajai įstaigai,- pateikti techniniai dokumentai, kaip nurodyta IV priede.1.2.2. Gamintojas notifikuotajai įstaigai patikrinti pateikia prietaisą, kuris yra planuojamų pagaminti prietaisų pavyzdys, toliau vadinamas "tipu". Notifikuotoji įstaiga gali paprašyti daugiau tipo egzempliorių, jeigu to reikia bandymo programai.Tipas gali apimti ir gaminio variantus, jeigu jų ypatybės rizikos atžvilgiu yra vienodos.1.3. Notifikuotoji įstaiga privalo:1.3.1. Išnagrinėti pateiktus techninius dokumentus ir nustatyti, ar tipas pagamintas pagal tuos dokumentus, bei nustatyti dalis, kurios buvo suprojektuotos pagal 5 straipsnyje nurodytus standartus ir šios direktyvos esminius reikalavimus.1.3.2. Atlikti ar pasirūpinti, kad būtų atlikti reikalingi tyrimai ir (arba) bandymai siekiant nustatyti, ar gamintojo priimti sprendimai atitinka esminius reikalavimus, tuo atveju, kai 5 straipsnyje nurodyti standartai nebuvo taikomi.1.3.3. Atlikti ar pasirūpinti, kad būtų atlikti reikalingi tyrimai ir (arba) bandymai siekiant nustatyti, ar gamintojo pasirinkti standartai veiksmingai įgyvendinti, ir taip garantuoti, kad prietaisas atitiks esminius reikalavimus.1.4. Jeigu tipas atitinka šios direktyvos nuostatas, notifikuotoji įstaiga paraiškos pateikėjui turi išduoti EB tipo patikrinimo sertifikatą. Sertifikate turi būti pateiktos tyrimo išvados, jų galiojimo sąlygos, jei tokios sąlygos yra nustatytos, taip pat patvirtinto tipo skiriamieji duomenys ir tam tikrais atvejais jo veikimo aprašymas. Prie sertifikato turi būti pridėti reikalingi techniniai dokumentai, tokie kaip brėžiniai ir schemos.1.5. Notifikuotoji įstaiga apie išduotą EB tipo patikrinimo sertifikatą ir 1.7 punkte nurodytus papildomus sertifikatus nedelsdama privalo pranešti kitoms notifikuotosioms įstaigoms. Jos gali gauti EB tipo patikrinimo sertifikato ir (arba) papildomų sertifikatų kopijas, o pagrįstai paprašius - ir sertifikato priedų bei atliktos analizės ir bandymų protokolų kopijas.1.6. Notifikuotoji įstaiga, kuri atsisako išduoti arba atšaukia EB tipo patikrinimo sertifikatą, privalo apie tai informuoti ją įgaliojusią valstybę narę ir kitas notifikuotąsias įstaigas ir nurodyti tokio sprendimo priežastis.1.7. Paraiškos pateikėjas turi EB tipo patikrinimo sertifikatą išdavusią įstaigą informuoti apie visus patvirtinto tipo pakeitimus, nuo kurių gali priklausyti, ar tipas atitiks esminius reikalavimus.EB tipo patikrinimo sertifikatą išdavusi notifikuotoji įstaiga turi papildomai pritarti patvirtinto tipo pakeitimams, jeigu nuo tų pakeitimų gali priklausyti, ar tipas atitiks esminius reikalavimus ir ar galios nustatytos prietaiso naudojimo sąlygos. Tokie papildomi patvirtinimai įforminami kaip EB tipo patikrinimo sertifikatą papildantys sertifikatai.2. EB TIPO ATITIKTIES DEKLARACIJA2.1. EB tipo atitikties deklaracija yra sertifikavimo procedūros dalis, kuria gamintojas pareiškia, kad prietaisai atitinka EB tipo patikrinimo sertifikate aprašytą tipą ir jiems taikomus esminius šios direktyvos reikalavimus. Kiekvieną prietaisą gamintojas privalo pažymėti EB ženklu ir surašyti tipo atitikties deklaraciją. Atitikties deklaracija gali būti surašyta vienam arba daugiau prietaisų ir turi būti saugoma gamintojo. Šalia EB ženklo turi būti notifikuotosios įstaigos, kuri atlieka 2.3 punkte nurodytus atsitiktinius patikrinimus, skiriamasis ženklas.2.2. Gamintojas imasi visų reikiamų priemonių, kad gamybos procesas, įskaitant baigiamąją gaminio kontrolę ir išbandymą, garantuotų, jog pagaminti prietaisai bus vienodi ir atitiks EB tipo patikrinimo sertifikate pateiktą aprašymą bei tiems prietaisams taikomus šios direktyvos reikalavimus. Gamintojo pasirinkta notifikuotoji įstaiga atrankos būdu turi atlikti prietaisų atsitiktinius patikrinimus, nurodytus 2.3 punkte.2.3. Kartą per metus arba dažniau notifikuotoji įstaiga turi atrankos būdu patikrinti prietaisus ten, kur jie gaminami. Norint įsitikinti, ar prietaisai atitinka jiems taikomus šios direktyvos esminius reikalavimus, tikrinti atrenkama pakankamai prietaisų ir atliekami 5 straipsnyje nurodytuose standartuose numatyti arba jiems tolygūs bandymai. Notifikuotoji įstaiga kiekvienu atveju nusprendžia, ar atliktinas visas bandymas, ar pakaks atlikti jo dalį. Jeigu vienas ar daugiau prietaisų pripažįstami netinkamais, notifikuotoji įstaiga pasirūpina, kad jie nepatektų į rinką.3. EB TIPO ATITIKTIES DEKLARACIJA (gamybos kokybės garantija)3.1. EB tipo atitikties deklaracija (gamybos kokybės garantija) yra sertifikavimo procedūros dalis, kuria gamintojas, įvykdęs 3.2 punkte nurodytus įsipareigojimus, pareiškia, jog aptariami prietaisai atitinka EB tipo patikrinimo sertifikate aprašytą tipą ir jiems taikomus esminius šios direktyvos reikalavimus. Kiekvieną prietaisą gamintojas privalo pažymėti EB ženklu ir surašyti tipo atitikties deklaraciją. Atitikties deklaracija gali būti surašoma vienam arba daugiau prietaisų ir turi būti saugoma gamintojo. Šalia EB ženklo turi būti už priežiūrą atsakingos notifikuotosios įstaigos skiriamasis ženklas.3.2. Gamintojas turi taikyti tokią kokybės sistemą, kuri užtikrintų, kad prietaisai atitiks EB tipo patikrinimo sertifikate aprašytą tipą ir jiems taikomus esminius šios direktyvos reikalavimus. Gamintoją prižiūri notifikuotoji įstaiga, kaip nurodyta 3.4 punkte.3.3. Kokybės sistema3.3.1 Gamintojas pasirinktai notifikuotajai įstaigai pateikia prašymą patvirtinti aptariamiems prietaisams taikomą kokybės sistemą.Prašyme turi būti pateikta:- kokybės sistemos dokumentai,- įsipareigojimas vykdyti tai, kas privaloma pagal patvirtintą kokybės sistemą,- įsipareigojimas naudotis patvirtinta kokybės sistema ir garantuoti, kad ir toliau ji bus tinkama ir veiksminga,- su patvirtintu tipu susiję dokumentai ir EB tipo patikrinimo sertifikato kopija.3.3.2. Visi gamintojo patvirtinti kokybės sistemos elementai ir reikalavimai bei nuostatos turi būti sistemingai ir logiškai dokumentuoti kaip priemonės, procedūros ir rašytinės instrukcijos. Šie kokybės sistemos dokumentai turi sudaryti sąlygas vienodai suprasti kokybės programas, planus, instrukcijas ir įrašus. Šiuose dokumentuose turi būti tinkamai aprašyta:- kokybės tikslai, organizacinė struktūra bei vadovybės atsakomybė ir įgaliojimai, susiję su prietaisų kokybe,- gamybos procesai, numatoma vykdyti kokybės kontrolė, kokybės užtikrinimo būdai ir sistemingos priemonės,- tyrimai ir bandymai, kurie bus atliekami prieš pradedant gaminti, gaminant bei pagaminus, ir jų atlikimo dažnis,- reikalaujamos prietaiso kokybės priežiūros ir kokybės sistemos efektyvaus taikymo priemonės.3.3.3. Notifikuotoji įstaiga išanalizuoja ir įvertina kokybės sistemą bei nustato, ar ji atitinka 3.3.2 punkto reikalavimus. Jeigu kokybės sistema remiasi darniaisiais standartais, laikoma, kad ji atitinka šiuos reikalavimus.Notifikuotoji įstaiga savo sprendimą praneša gamintojui ir kitoms notifikuotosioms įstaigoms. Gamintojui siunčiamame pranešime turi būti nurodyta patikrinimo išvados, notifikuotosios įstaigos pavadinimas ir adresas bei pagrįstas aptariamų prietaisų įvertinimas.3.3.4. Gamintojas kokybės sistemą patvirtinusią notifikuotąją įstaigą informuoja apie visus kokybės sistemos pakeitimų faktus, susijusius su, pavyzdžiui, naujomis technologijomis arba naujomis kokybės koncepcijomis.Notifikuotoji įstaiga peržiūri siūlomus kokybės sistemos pakeitimus ir nusprendžia, ar pakeista kokybės sistema atitinka reikalavimus, ar reikia ją įvertinti iš naujo. Savo sprendimą ji praneša gamintojui. Pranešime turi būti nurodytos peržiūros išvados ir pagrįstas įvertinimas.3.3.5. Atšaukusi kokybės sistemos patvirtinimą notifikuotoji įstaiga apie tai praneša kitoms notifikuotosioms įstaigoms ir nurodo tokio sprendimo priežastis.3.4. EB priežiūra3.4.1. EB priežiūros tikslas yra užtikrinti, kad gamintojas deramai vykdytų su patvirtinta kokybės sistema susijusius savo įsipareigojimus.3.4.2. Gamintojas turi sudaryti sąlygas patikrinimus atliekantiems notifikuotosios įstaigos atstovams patekti į gamybos, kontrolės, bandymo ir sandėliavimo vietas ir pateikti jiems visą reikalingą informaciją, t. y.:- kokybės sistemos dokumentus,- kokybės dokumentus, tokius kaip patikrinimų ataskaitos ir bandymų ir kalibravimo duomenys, darbuotojų kvalifikacijos sertifikatai ir t. t.3.4.3. Ne rečiau kaip kas dvejus metus notifikuotoji įstaiga privalo patikrinti, ar gamintojas tinkamai prižiūri ir taiko patvirtintą kokybės sistemą, ir tokio patikrinimo ataskaitą pateikti gamintojui.3.4.4. Be to, notifikuotosios įstaigos atstovai gali nepranešę atvykti pas gamintoją. Tokio apsilankymo metu jie gali išbandyti prietaisus arba pareikalauti atlikti tokius bandymus jų akivaizdoje. Patikrinimo protokolą ir bandymų protokolą, jei bandymai buvo atlikti, jie pateikia gamintojui.3.4.5. Paprašius gamintojas gali pateikti notifikuotosios įstaigos ataskaitą kitiems asmenims.4. EB TIPO ATITIKTIES DEKLARACIJA (gaminio kokybės garantija)4.1. EB tipo atitikties deklaracija (gaminio kokybės garantija) yra sertifikavimo procedūros dalis, kuria gamintojas, įvykdęs 4.2 punkte nurodytus įsipareigojimus, pareiškia, jog aptariami prietaisai atitinka EB tipo patikrinimo sertifikate aprašytą pavyzdį ir jiems taikomus esminius šios direktyvos reikalavimus. Kiekvieną prietaisą gamintojas privalo pažymėti EB ženklu ir surašyti EB tipo atitikties deklaraciją. Atitikties deklaracija gali būti surašyta vienam arba daugiau prietaisų ir turi būti saugoma gamintojo. Šalia EB ženklo turi būti už priežiūrą atsakingos notifikuotosios įstaigos skiriamasis ženklas.4.2. Gamintojas, atlikdamas baigiamąją prietaisų kontrolę ir 4.3 punkte nurodytus bandymus, taiko patvirtintą kokybės sistemą, ir jam taikoma EB priežiūra, kaip nurodyta 4.4 punkte.4.3. Kokybės sistema4.3.1 Gamintojas pasirinktai notifikuotajai įstaigai pateikia prašymą patvirtinti aptariamiems prietaisams taikomą kokybės sistemą.Prašyme turi būti pateikta:- kokybės sistemos dokumentai,- įsipareigojimas vykdyti su patvirtinta kokybės sistema susijusius įsipareigojimus,- įsipareigojimas naudotis patvirtinta kokybės sistema ir garantuoti, kad ir toliau ji bus tinkama ir veiksminga,- su patvirtintu tipu susiję dokumentai ir EB tipo patikrinimo sertifikato kopija.4.3.2. Kokybės sistemoje turi būti tikrinamas kiekvienas prietaisas, atliekant 5 straipsnyje nurodytuose standartuose nustatytus arba jiems tolygius bandymus, ir nustatoma, ar jis atitinka jam taikomus esminius šios direktyvos reikalavimus.Visi gamintojo patvirtinti gamybos sistemos elementai ir reikalavimai bei nuostatos turi būti sistemingai ir logiškai dokumentuoti kaip priemonės, procedūros ir rašytinės instrukcijos. Šie kokybės sistemos dokumentai turi sudaryti sąlygas vienodai suprasti kokybės programas, planus, instrukcijas ir kitus dokumentus.Šiuose dokumentuose turi būti tinkamai aprašyta:- kokybės sistemos tikslai, organizacinė struktūra bei vadovybės atsakomybė ir įgaliojimai, susiję su prietaisų kokybe,- patikrinimai ir bandymai, kurie bus atliekami pagaminus prietaisus,- kokiu būdu bus tikrinama, ar veiksmingai veikia kokybės sistema.4.3.3. Notifikuotoji įstaiga išanalizuoja ir įvertina kokybės sistemą ir nustato, ar ji atitinka 4.3.2 punkto reikalavimus. Jeigu kokybės sistema remiasi darniaisiais standartais, laikoma, kad ji atitinka šiuos reikalavimus. Notifikuotoji įstaiga apie savo sprendimą praneša gamintojui ir kitoms notifikuotosioms įstaigoms. Gamintojui siunčiamame pranešime turi būti pateikti patikrinimo išvados, notifikuotosios įstaigos pavadinimas ir adresas ir pagrįstas aptariamų prietaisų įvertinimas.4.3.4. Gamintojas kokybės sistemą patvirtinusią notifikuotąją įstaigą informuoja apie visus kokybės sistemos pakeitimų faktus, susijusius su, pavyzdžiui, naujomis technologijomis ir kokybės koncepcijomis.Notifikuotoji įstaiga peržiūri siūlomus kokybės sistemos pakeitimus ir nusprendžia, ar pakeista arba papildyta kokybės sistema atitinka reikalavimus, ar reikia ją įvertinti iš naujo. Apie savo sprendimą ji praneša gamintojui. Pranešime turi būti nurodytos peržiūros išvados ir pagrįstas įvertinimas.4.3.5. Atšaukusi kokybės sistemos patvirtinimą, notifikuotoji įstaiga apie tai praneša kitoms notifikuotosioms įstaigoms ir nurodo tokio sprendimo priežastis.4.4. EB priežiūra4.4.1 EB priežiūros tikslas yra užtikrinti, kad gamintojas deramai vykdytų su patvirtinta kokybės sistema susijusius įsipareigojimus.4.4.2. Gamintojas turi sudaryti sąlygas patikrinimus atliekantiems notifikuotosios įstaigos atstovams patekti į gamybos, kontrolės, bandymo ir sandėliavimo vietas ir pateikti jiems visą reikalingą informaciją, t. y.:- kokybės sistemos dokumentus,- kokybės registravimo dokumentus, tokius kaip patikrinimų ataskaitos, bandymų ir kalibravimo duomenys, darbuotojų kvalifikacijos sertifikatai ir t. t.4.4.3. Ne rečiau kaip kas dvejus metus notifikuotoji įstaiga privalo patikrinti, ar gamintojas tinkamai prižiūri ir taiko patvirtintą kokybės sistemą, ir tokio patikrinimo ataskaitą pateikti gamintojui.4.4.4. Be to, notifikuotosios įstaigos atstovai gali nepranešę atvykti pas gamintoją. Tokio apsilankymo metu jie gali išbandyti prietaisus arba pareikalauti atlikti tokius bandymus jų akivaizdoje. Patikrinimo protokolą ir bandymų protokolą, jei bandymai buvo atlikti, jie pateikia gamintojui.4.4.5. Paprašius gamintojas gali pateikti notifikuotosios įstaigos ataskaitą kitiems asmenims.5. EB PATIKRA5.1. EB patikra yra sertifikavimo procedūros dalis, kurios metu notifikuotoji įstaiga patikrina prietaisus ir patvirtina, kad jie atitinka EB tipo patikrinimo sertifikate aprašytą pavyzdį ir jiems taikomus esminius šios direktyvos reikalavimus.5.2. EB patikra gali gamintojo sprendimu būti atliekama tikrinant ir bandant kiekvieną prietaisą 5.3 punkte nustatyta tvarka arba tikrinant ir bandant prietaisus statistiniu pagrindu 5.4 punkte nustatyta tvarka.5.3. Patikra, tiriant ir bandant kiekvieną prietaisą5.3.1 Siekiant nustatyti, ar prietaisai atitinka jiems taikomus esminius šios direktyvos reikalavimus, kiekvienas prietaisas tikrinamas ir atliekami 5 straipsnyje nurodytuose standartuose nustatyti arba jiems tolygūs bandymai.5.3.2. Notifikuotoji įstaiga kiekvieną patikrintą prietaisą privalo pažymėti EB ženklu ir išduoti raštišką reikalavimų atitikimo sertifikatą. Gali būti surašytas vieno ar daugiau prietaisų atitikties sertifikatas, kurį turi saugoti gamintojas. Šalia EB ženklo turi būti notifikuotosios įstaigos skiriamasis ženklas.5.4. Statistinė patikra5.4.1 Gamintojas pagamintus prietaisus turi teikti patikrinimui vienarūšėmis partijomis ir gaminant imtis visų priemonių užtikrinti, kad gaminiai partijoje būtų visiškai vienodi.5.4.2. Jei reikia, gamybos proceso metu gamintojas kiekvieną prietaisą gali pažymėti EB ženklu. Šalia EB ženklo turi būti už patikrinimą atsakingos notifikuotosios įstaigos skiriamasis ženklas.5.4.3. Statistinė prietaisų kokybės kontrolė atliekama grupuojant pagal ypatybes. Prietaisai sugrupuojami į atpažįstamas partijas, kurias sudaro to paties modelio vienodomis sąlygomis pagaminti prietaisai. Tyrimui partijos imamos laisvai pasirinktais laiko tarpais. Kiekvienas atrinktas prietaisas tikrinamas atskirai, atliekami 5 straipsnyje nurodytuose standartuose numatyti arba jiems tolygūs bandymai ir nustatoma, ar partija yra tinkama, ar ne.Taikomi tokie atrankos kriterijai:- standartinis kokybės lygis, atitinkantis 95 % priėmimo tikimybę ir 0,5-1,5 % neatitikties normą,- ribinis kokybės lygis, atitinkantis 5 % priėmimo tikimybę ir 5-10 % neatitikties normą.5.4.4. Jeigu prietaisų partija pripažįstama tinkama, notifikuotoji įstaiga turi surašyti atitikties sertifikatą, kurį saugoja gamintojas. Į rinką gali būti tiekiami visi partijos prietaisai, išskyrus tuos prietaisus, kurie patikrinimo metu buvo pripažinti netinkami.Jeigu partija pripažįstama netinkama, kompetentinga notifikuotoji įstaiga imasi reikalingų priemonių uždrausti tiekti tos partijos prietaisus į rinką. Jeigu partijos dažnai pripažįstamos netinkamomis, notifikuotoji įstaiga gali sustabdyti statistinį patikrinimą.6. VIENETO EB PATIKRA6.1. Vieneto EB patikra yra procedūra, kurios metu notifikuotoji įstaiga patikrina ir patvirtina, kad prietaisas atitinka jam taikomus šios direktyvos reikalavimus. Notifikuotoji įstaiga kiekvieną patikrintą prietaisą privalo pažymėti EB ženklu ir išduoti raštišką atitikties sertifikatą. Sertifikatą saugo gamintojas.6.2. Notifikuotajai įstaigai turi būti leidžiama naudotis 4 priede nurodytais techniniais dokumentais.6.3. Siekiant garantuoti, kad prietaisas atitiktų esminius šios direktyvos reikalavimus, atsižvelgiant į techninius dokumentus, prietaisas yra tikrinamas ir atliekami reikalingi bandymai.Notifikuotajai įstaigai nusprendus, kad tai reikalinga, patikrinimai ir reikalingi bandymai gali būti atliekami prietaisą įrengus.III PRIEDASEB ŽENKLAS IR UŽRAŠAI1. EB ženklą sudaro simbolis "CE", pavaizduotas žemiau, po kurio rašomi du paskutiniai skaitmenys tų metų, kai ženklu buvo pažymėta, ir notifikuotosios įstaigos, kuri atrankos būdu atliko patikrinimus, buvo atsakinga už EB priežiūrą arba EB patikrinimą, skiriamasis ženklas.2. Ant prietaiso arba ant jo duomenų lentelės turi būti EB ženklas ir tokie užrašai:- gamintojo pavadinimas arba skiriamasis ženklas,- prietaiso prekinis pavadinimas,- elektros tiekimo rūšis, jei prietaisas vartoja elektros energiją,- prietaiso kategorija.Atsižvelgiant į prietaiso pobūdį, čia gali būti pateikiama ir informacija apie prietaiso įrengimą.[pic]IV PRIEDASTECHNINIAI DOKUMENTAITechniniuose dokumentuose turi būti nurodyta ta toliau išvardyta informacija, jei jos reikia notifikuotajai įstaigai prietaisui įvertinti:- bendras prietaiso aprašymas,- konstrukciniai ir darbo brėžiniai, komponentų, mazgų schemos, elektrinės schemos ir t. t.- minėtiems dokumentams suprasti skirti aprašymai ir paaiškinimai, įskaitant prietaiso veikimo paaiškinimus,- visiškai ar iš dalies pritaikytų 5 straipsnyje išvardytų standartų sąrašas, o ten, kur minėti standartai nebuvo taikomi, sprendimų, kaip turi būti laikomasi esminių reikalavimų, aprašymai,- bandymų ataskaitos,- įrengimo ir naudojimo instrukcijos.Jei reikia, prie techninių dokumentų turi būti pridėti ir šie:- prietaise sumontuotos įrangos atestatai,- prietaiso gamybos, tikrinimo ar stebėjimo metodų atestatai ir sertifikatai,- kiti dokumentai, kurie leistų notifikuotajai įstaigai tiksliau įvertinti prietaiso kokybę.V PRIEDASMINIMALŪS NOTIFIKUOTŲJŲ ĮSTAIGŲ VERTINIMO KRITERIJAIValstybių narių paskirtos notifikuotosios įstaigos turi atitikti bent tokius minimalius reikalavimus:- įstaigoje turi būti pakankamai darbuotojų ir reikalingų priemonių bei įrangos,- įstaigos darbuotojai turi būti kompetentingi technikos specialistai,- įstaiga turi sugebėti atlikti bandymus, sudaryti ataskaitas, išduoti sertifikatus ir atlikti šioje direktyvoje nurodytą priežiūrą, išlikdama nepriklausoma, nepaisant jos vadovybės arba techninių darbuotojų ryšių su asmenimis ar asmenų grupėmis, kurios dirba su prietaisais,- įstaigos darbuotojai turi saugoti profesines paslaptis,- įstaiga turi būti apdrausta civilinės atsakomybės draudimu, išskyrus tą atvejį, kai pagal įstatymus šiuo draudimu pasirūpina valstybė.Valstybės narės kompetentingos valdžios institucijos arba valstybių narių paskirtos įstaigos privalo reguliariai tikrinti, ar notifikuotosios įstaigos laikosi pirmuose dviejuose punktuose nurodytų sąlygų.1 OL C 42, 1989 2 21, p. 5 ir OL C 260, 1989 10 13, p. 3.2 OL C 158, 1989 6 26, p. 218 ir 1980 m. birželio 13 d. Sprendimas (dar nepaskelbtas Oficialiajame leidinyje).3 OL C 194, 1989 7 31, p. 18.4 OL L 109, 1983 4 26, p. 85 OL L 81, 1988 3 26, p. 75.6 OL L 300, 1984 11 19, p. 95.7 OL L 196, 1986 7 18, p. 56.8 OL L 300, 1984 11 19, p. 106.9 OL L 382, 1988 12 31, p.42.10 OL L 77, 1973 3 26, p. 29.


Svarbus teisinis pranešimas

|

31990L0384

1990 m. liepos 20 d. Tarybos direktyva dėl valstybių narių įstatymų, susijusių su neautomatinėmis svarstyklėmis, suderinimo

Oficialusis leidinys L 189 , 20/07/1990 p. 0001 - 0016 CS.ES skyrius 13 tomas 010 p. 138  - 153 ET.ES skyrius 13 tomas 010 p. 138  - 153 HU.ES skyrius 13 tomas 010 p. 138  - 153 LT.ES skyrius 13 tomas 010 p. 138  - 153 LV.ES skyrius 13 tomas 010 p. 138  - 153 MT.ES skyrius 13 tomas 010 p. 138  - 153 PL.ES skyrius 13 tomas 010 p. 138  - 153 SK.ES skyrius 13 tomas 010 p. 138  - 153 SL.ES skyrius 13 tomas 010 p. 138  - 153

		Tarybos direktyva1990 m. liepos 20 d.dėl valstybių narių įstatymų, susijusių su neautomatinėmis svarstyklėmis, suderinimo(90/384/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi valstybių narių pareiga – apsaugoti visuomenę nuo klaidingų rezultatų, kurie gaunami atliekant svėrimo operacijas neautomatinėmis svarstyklėmis naudojant jas pagal paskirtį;kadangi visose valstybėse narėse privalomos nuostatos pirmiausia numato būtinus neautomatinių svarstyklių veikimo reikalavimus nurodant metrologinius ir techninius reikalavimus bei patikrinimo procedūras, kurios turi būti atliktos prieš pradedant naudoti ir po naudojimo; kadangi dėl šių privalomų nuostatų skirtingose valstybėse narėse apsaugos lygis nebūtinai yra skirtingas, tačiau dėl savo skirtingumo jos sudaro prekybos kliūtis Bendrijoje;kadangi nacionalinės nuostatos, užtikrinančios tokią apsaugą, privalo būti tarpusavyje suderintos, kad garantuotų laisvą neautomatinių svarstyklių judėjimą užtikrindamos pagrįstą apsaugos lygį Bendrijoje;kadangi dabartiniai Bendrijos teisės aktai numato, kad, nepaisant vienos iš pagrindinių Bendrijos taisyklių, būtent laisvo prekių judėjimo, kliūtys jų judėjimui Bendrijoje, atsirandančios dėl nacionalinių įstatymų, susijusių su gaminių naudojimu, skirtumų, turi būti pateisinamos tiek, kiek nacionalinių įstatymų nuostatos yra pripažintos būtinomis siekiant užtikrinti, kad šie gaminiai tenkintų pagrindinius reikalavimus; kadangi, derinant įstatymus, šiuo atveju reikia laikytis tų nuostatų, kurios užtikrina, kad neautomatinės svarstyklės tenkina pagrindinius metrologinius bei veikimo reikalavimus; kadangi šie reikalavimai yra esminiai, jie privalo pakeisti atitinkamas nacionalines nuostatas;kadangi šioje direktyvoje išdėstyti tik privalomi ir pagrindiniai reikalavimai; kadangi, siekiant palengvinti atitikties pagrindiniams reikalavimams įrodymą, būtina turėti Europos lygiu suderintus standartus, ypač metrologinius, projektinius ir konstrukcinius, kad būtų galima daryti prielaidą, jog svarstyklės, atitinkančios šiuos suderintus etalonus, tenkina pagrindinius reikalavimus; kadangi šie Europos lygiu suderinti standartai yra nustatyti privačių institucijų ir neturi būti privalomi; kadangi, siekiant šio tikslo, Europos standartizacijos komitetas (CEN) ir Europos elektrotechnikos standartizacijos komitetas (Cenelec) yra pripažinti institucijomis, turinčiomis teisę priimti suderintus standartus vadovaujantis Komisijos ir šių dviejų institucijų bendradarbiavimo bendrosiomis gairėmis, pasirašytomis 1984 m. lapkričio mėn. 13 d.; kadangi pagal šią direktyvą suderintas standartas yra techninė specifikacija (Europos standartas ar suderintas dokumentas), priimta, gavus Komisijos leidimą, vienos ar abiejų šių institucijų 1983 m. kovo 28 d. Tarybos direktyvos 83/189/EEB nustatyta informacijos teikimo techninių standartų ir reglamentų srityje tvarka [4] su pakeitimais, padarytais Direktyva 88/182/EEB [5], ir pagal pirmiau minėtas bendrąsias rekomendacijas;kadangi yra būtina įvertinti atitiktį atitinkamoms metrologinėms ir techninėms nuostatoms siekiant tinkamai apsaugoti vartotojus ir trečiąsias šalis; kadangi valstybėse narėse atitikties įvertinimo procedūros yra skirtingos; kadangi, siekiant išvengti pakartotinio atitikties įvertinimo, kuris iš tikrųjų trukdo laisvam matavimo priemonių judėjimui, reikėtų imtis priemonių, kad valstybės narės tarpusavyje pripažintų atitikties įvertinimo procedūras; kadangi turėtų būti nustatyta suderinta Bendrijos atitikties įvertinimo tvarka ir suderinti kriterijai, pagal kuriuos būtų skiriamos institucijos, atsakingos už atitikties įvertinimo atlikimą;kadangi yra svarbu garantuoti, kad šios paskirtos institucijos užtikrintų aukštą kokybę visoje Bendrijoje;kadangi EB atitikties ženklas ar lipdukas su raide M ant neautomatinių svarstyklių rodo, kad jos atitinka šios direktyvos nuostatas ir todėl yra nebūtina pakartotinai atlikti jau atliktą atitikties įvertinimą;kadangi priemonės, kurių paskirtis – laipsniškas vidaus rinkos kūrimas, privalo būti priimtos iki 1992 m. gruodžio mėn. 31d.; kadangi vidaus rinką sudaro teritorija be sienų, kurioje garantuojamas laisvas prekių, asmenų, paslaugų ir kapitalo judėjimas,PRIĖMĖ ŠIĄ DIREKTYVĄ:I SKYRIUSTaikymo sritis, pateikimas į rinką, laisvas judėjimas1 straipsnis1. Svėrimo priemonė apibrėžiama kaip matavimo priemonė kūno masei nustatyti pagal kūną veikiančią sunkio jėgą. Svėrimo priemonė taip pat gali būti naudojama kitiems su mase susijusiems dydžiams, kiekiams, parametrams ar charakteristikoms nustatyti.Neautomatinės svarstyklės apibūdinamos kaip svėrimo priemonė, kurią sveriant valdo operatorius.Ši direktyva taikoma visoms neautomatinėms svarstyklėms toliau vadinamoms "svarstyklėmis".2. Šioje direktyvoje išskiriamos dvi svarstyklių naudojimo kategorijos:a) 1. masei nustatyti sudarant komercinius sandorius;2. masei nustatyti apskaičiuojant mokesčius, tarifus, premijas, baudas, atlyginimus, nuostolių bei žalos atlyginimą ar panašius mokėjimus;3. masei nustatyti, kad būtų galima taikyti įstatymus ar kitus teisės aktus; eksperto išvadoms teisminio proceso metu pateikti;4. masei nustatyti medicinos praktikoje – ligoniams sverti turint tikslą stebėti, diagnozuoti ir gydyti;5. masei nustatyti gaminant vaistus pagal receptą vaistinėje ir masei nustatyti atliekant tyrimus medicinos ir farmacijos laboratorijose;6. kainai pagal masę nustatyti tiesioginėje viešojoje prekyboje ir iš anksto fasuojant produktus;b) kitos naudojimo sritys, išskyrus išvardytas šio straipsnio 2 dalies a punkte.2 straipsnis1. Valstybės narės imasi visų priemonių užtikrinti, kad nebūtų galima pateikti į rinką svarstyklių, jei jos nepatenkina šioje direktyvoje nustatytų reikalavimų.2. Valstybės narės imasi visų priemonių užtikrinti, kad nebūtų galima naudoti svarstyklių 1 straipsnio 2 dalies a punkte išvardytiems tikslams, jei jos nepatenkina šioje direktyvoje nustatytų reikalavimų.3 straipsnis1 straipsnio 2 dalies a punkte išvardytiems tikslams naudojamos svarstyklės privalo patenkinti pagrindinius reikalavimus, nustatytus I priede.Tais atvejais, kai svarstykles sudaro arba jos yra sujungtos su įtaisais, kurie nenaudojami 1 straipsnio 2 dalies a punkte išvardytiems tikslams, tokiems įtaisams netaikomi pagrindiniai reikalavimai.4 straipsnis1. Valstybės narės nesudaro kliūčių pateikti į rinką svarstykles, kurios patenkina šioje direktyvoje joms nustatytus reikalavimus.2. Valstybės narės nekliudo, kad svarstyklės, patenkinančios šios direktyvos joms keliamus reikalavimus, būtų naudojamos 1 straipsnio 2 dalies a punkte išvardytiems tikslams.5 straipsnis1. Valstybės narės daro prielaidą, kad svarstyklės atitinka 3 straipsnyje nurodytus pagrindinius reikalavimus, jei jos atitinka tam tikrus nacionalinius standartus, įgyvendinančius suderintus standartus, kurie patenkina 3 straipsnyje nurodytus pagrindinius reikalavimus.2. Komisija spausdina suderintų standartų, nurodytų šio straipsnio 1 dalyje, nuorodas Europos Bendrijų oficialiajame leidinyje.Valstybės narės paskelbia nacionalinių standartų, nurodytų šio straipsnio 1 dalyje, nuorodas.6 straipsnisKai valstybė narė arba Komisija mano, kad 5 straipsnio 1 dalyje nurodyti suderinti standartai ne visiškai patenkina 3 straipsnyje nurodytus pagrindinius reikalavimus, Komisija arba suinteresuota valstybė narė, nurodžiusi priežastis, šį klausimą pateikia svarstyti Nuolatiniam komitetui, toliau – Komitetas, įsteigtam pagal Direktyvą 83/189/EEB. Komitetas nedelsdamas pareiškia savo nuomonę.Atsižvelgdama į Komiteto nuomonę, Komisija praneša valstybei narei, būtina ar ne išbraukti tuos standartus iš 5 straipsnio 2 dalyje nurodytų leidinių.7 straipsnis1. Kai valstybė narė mano, kad tinkamai sumontuotos ir pagal paskirtį naudojamos svarstyklės su EB atitikties ženklu, nurodytu II priedo 2, 3 ir 4 skyriuose, nepatenkina šios direktyvos reikalavimų, ji imasi visų reikalingų priemonių, kad šios svarstyklės būtų pašalintos iš rinkos, uždrausta jas naudoti arba jų naudojimas ir (ar) patekimas į rinką būtų ribojamas.Suinteresuotos valstybės narės nedelsdamos informuoja Komisiją apie bet kokią tokią priemonę, nurodydamos savo sprendimo priežastis, o svarbiausia, ar neatitikimo priežastis yra:a) pagrindinių reikalavimų, nurodytų 3 straipsnyje, kai svarstyklės neatitinka standartų, nurodytų 5 straipsnio 1 dalyje, nepatenkinimas;b) neteisingas 5 straipsnio 1 dalyje nurodytų standartų taikymas;c) 5 straipsnio 1 dalyje nurodytų standartų trūkumai.2. Komisija kuo greičiau tai aptaria su suinteresuotomis šalimis.Šio aptarimo rezultatus Komisija nedelsdama praneša valstybei narei, kuri ėmėsi šių veiksmų. Jei Komisija nusprendžia, kad priemonė yra pagrįsta, ji nedelsdama apie tai praneša kitai valstybei narei.Jei toks sprendimas priimamas dėl standartų trūkumų, Komisija, pasitarusi su abiem suinteresuotomis šalimis, per du mėnesius pateikia klausimą Komitetui, jeigu valstybė narė, kuri ėmėsi priemonių, ketina jas toliau taikyti ir po to inicijuoti procedūras, nurodytas 6 straipsnyje.3. Kai ant reikalavimų nepatenkinančių svarstyklių yra EB atitikties ženklas, kompetentinga valstybė narė imasi atitinkamų veiksmų prieš tą, kuris paženklino šiuo ženklu, ir apie tai informuoją Komisiją ir kitas valstybes nares.4. Komisija užtikrina, kad valstybės narės būtų informuojamos apie šios procedūros eigą ir baigtį.II SKYRIUSAtitikties įvertinimas8 straipsnis1. Kad svarstyklės atitinka pagrindinius reikalavimus, išdėstytus I priede, gali būti paliudyta viena iš pareiškėjo pasirinktų toliau išvardytų procedūrų:a) EB tipo tyrimas, kaip nurodyta II priedo 1 skyriuje, po kurio pateikiama arba EB tipo atitikties deklaracija (gamybos kokybės garantija), kaip nurodyta II priedo 2 skyriuje, arba EB patikra, kaip nurodyta II priedo 3 skyriuje.Tačiau EB tipo tyrimas yra neprivalomas svarstyklėms, kuriose nėra elektroninių įtaisų ir kurių svėrinio masės matavimo įtaise nėra spyruoklės svėrinio pusiausvyrai nustatyti;b) EB vienetų patikra, kaip nurodyta II priedo 4 skyriuje.2. Su 1 dalyje nurodytomis procedūromis susiję dokumentai rengiami ir susirašinėjimas vyksta viena iš valstybinių valstybės narės, kurioje turi būti atlikta ši procedūra, kalbų arba kompetentingajai institucijai priimtina kalba.3. Kai svarstykles reglamentuoja kitos Bendrijos direktyvos, susijusios su kitais aspektais, tokiais atvejais EB ženklas, nurodytas 10 straipsnyje, rodo, kad svarstyklės taip pat patenkina ir kitų direktyvų reikalavimus.9 straipsnis1. Valstybės narės praneša kitoms valstybėms narėms ir Komisijai apie įstaigas, kurias jos paskyrė atlikti užduotis, susijusias su 8 straipsnyje nurodyta procedūra, apie joms paskirtas konkrečias užduotis bei paskirtų įstaigų identifikavimo kodus.Komisija spausdina šių notifikuotųjų įstaigų ir joms paskirtų užduočių sąrašą Europos Bendrijų oficialiajame leidinyje ir garantuoja, kad sąrašas bus nuolat atnaujinamas.2. Skirdamos įstaigas, valstybės narės taiko minimalius kriterijus, nurodytus V priede. Laikoma, kad įstaigos patenkina V priede nustatytus kriterijus, jeigu jos patenkina atitinkamų suderintų standartų nustatytus kriterijus.3. Valstybė narė, paskyrusi įstaigą, paskyrimą atšaukia, jeigu pastaroji ilgainiui nustoja tenkinusi įstaigų paskyrimo kriterijus, nurodytus 2 dalyje. Apie tai ji nedelsdama informuoja kitas valstybes nares ir Komisiją ir išbraukia tą įstaigą iš notifikuotųjų įstaigų sąrašo.III SKYRIUSEB atitikties ženklas ir užrašai10 straipsnis1. EB atitikties ženklas ir reikalaujami papildomi duomenys, nurodyti IV priedo 1 skyriuje, pritvirtinami ant svarstyklių, kurioms taikoma EB atitiktis, taip, kad būtų aiškiai matomi, lengvai įskaitomi ir neištrinami.2. IV priedo 2 skyriuje nurodyti užrašai rašomi ant visų kitų svarstyklių taip, kad būtų aiškiai matomi, lengvai įskaitomi ir neištrinami.3. Rašyti ant svarstyklių ženklus, kurie gali būti lengvai supainioti su EB atitikties ženklu, draudžiama.11 straipsnisNustačius, kad EB atitikties ženklas yra neteisingai užrašytas ant svarstyklių:- kurios neatitinka 5 straipsnio 1 dalyje nurodytų standartų, kai gamintojas nusprendė gaminti svarstykles, atitinkančias tuos standartus,- kurios neatitinka patvirtinto tipo,- kurios atitinka patvirtintą tipą, kuris nepatenkina jam taikomų pagrindinių reikalavimų,- kurių atžvilgiu gamintojas nevykdo įsipareigojimų pagal EB tipo atitikties deklaraciją (gamybos kokybės garantija),kompetentinga notifikuotoji įstaiga, esant reikalui, atšaukia EB tipo patvirtinimą ir (arba) kokybės sistemos patvirtinimą. EB tipo patvirtinimo atšaukimas prilygsta draudimui pateikti EB atitikties patikrai ir EB tipo atitikties deklaracijai (gamybos kokybės garantijai).12 straipsnisKai svarstykles, kurios naudojamos 1 straipsnio 2 dalies a punkte nurodytiems tikslams, sudaro arba jos yra sujungtos su įtaisais, kuriems netaikomas 8 straipsnyje nurodytas atitikties įvertinimas, ant kiekvieno tokio įtaiso turi būti simbolis, ribojantis jų naudojimą, kaip apibrėžta IV priedo 3 dalyje. Toks simbolis tvirtinamas ant įtaiso taip, kad būtų aiškiai matomas ir nenutrinamas.IV SKYRIUSBaigiamosios nuostatos13 straipsnisValstybės narės turi imtis visų priemonių, garantuojančių, kad svarstyklės su EB ženklu, liudijančiu, kad jos atitinka šios direktyvos reikalavimus ir toliau juos atitiks.14 straipsnisTuri būti nurodytos bet kokio sprendimo, priimto vadovaujantis šia direktyva, kuriuo remiantis ribojamas svarstyklių taikymas, aiškios priežastys. Apie tokį sprendimą nedelsiant pranešama suinteresuotai šaliai, kuri tuo pačiu turi būti informuojama apie teismines priemones, kurių ji gali imtis pagal tos valstybės narės galiojančius įstatymus ir apie tokioms svarstyklėms taikomus terminus.15 straipsnis1. Iki 1992 m. liepos 1 d. valstybės narės priima ir paskelbia įstatymus ir kitus teisės aktus, būtinus, kad būtų laikomasi šios direktyvos.2. Valstybės narės šias nuostatas taiko nuo 1993 m. sausio 1 d.3. Tačiau, nukrypdamos nuo 2 dalies, valstybės narės 10 metų nuo dienos, kai jos pradeda taikyti 1 dalies nuostatas, leidžia pateikti į rinką ir (arba) naudoti svarstykles, kurios atitinka iki tos dienos galiojusias taisykles.4. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.5. Direktyva 73/360/EEB nustoja galioti 1993 m. sausio 1d., išskyrus šio straipsnio 3 dalį.16 straipsnisŠi direktyva skirta valstybėms narėms.Priimta Liuksemburge, 1990 m. birželio 20 d.Tarybos varduPirmininkasD. J. O'Malley[1] OL C 55, 1989 3 4, p. 6 irOL C 297, 1989 11 25, p. 13.[2] OL C 158, 1989 6 26, p. 221 irOL C 149, 1990 6 18.[3] OL C 194, 1989 7 31, p. 1.[4] OL L 109, 1983 4 26, p. 8.[5] OL L 81, 1988 3 26, p. 75.--------------------------------------------------I PRIEDASToliau pateikti pagrindiniai reikalavimai, kuriuos turi tenkinti 1 straipsnio 2 dalies a punkte nurodytos svarstyklės. Vartojama Tarptautinės teisinės metrologijos organizacijos terminologija.Preliminari pastabaKai svarstyklės turi arba yra sujungtos su daugiau kaip vienu rodmenų ar spausdinimo įtaisu, naudojamu siekiant 1 straipsnio 2 dalies a punkto tikslų, tiems įtaisams, kurie pakartoja svėrimo operacijos rezultatus ir kurie negali turėti poveikio teisingam svarstyklių veikimui, pagrindiniai reikalavimai netaikomi, jei svarstyklių dalis, kuri tenkina pagrindinius reikalavimus, teisingai spausdina arba registruoja svėrimo rezultatus, jie nenutrinami ir yra prieinami abiem su matavimu susijusioms pusėms. Tačiau tiesioginėje viešojoje prekyboje naudojamų svarstyklių rodmenų ir spausdinimo įtaisai pardavėjo ir pirkėjo pusėje turi tenkinti pagrindinius reikalavimus.METROLOGINIAI REIKALAVIMAI1. Masės vienetaiTuri būti naudojami tik Direktyva 80/181/EEB [1] su paskutiniais pakeitimais, padarytais Direktyva 85/1/EEB, įteisinti vienetai [2].Remiantis šia sąlyga, leidžiami tokie vienetai:- SI vienetai: kilogramas, mikrogramas, miligramas, gramas, tona,- imperiniai vienetai: svaras, uncija (avoirdupois), Trojos uncija,- kiti ne SI vienetai: metrinis karatas, jei sveriami brangakmeniai.Svarstyklių, kuriose naudojami pirmiau minėti imperiniai masės vienetai, paprastąja interpoliacija toliau nurodyti atitinkami pagrindiniai reikalavimai turi būti paverčiami atitinkamais imperiniais vienetais.2. Tikslumo klasės2.1. Yra apibrėžtos tokios tikslumo klasės:I  ypač didelio tikslumoII  didelio tikslumoIII  vidutinio tikslumoIIII  mažo tikslumoŠių klasių specifikacijos pateiktos 1 lentelėje.1 LENTELĖTikslumo klasėsKlasė | Patikros padalos vertė (e) | Mažiausioji ribinė masė | Patikros padalos verčių skaičius n = Maxe || | Apatinė riba | Apatinė riba | Viršutinė riba |I | 0,001 | g ≤ e ≤ 0,005 g | 100 e | 50000 | — |II | 0,001 | g ≤ e ≤ 0,005 g | 20 e | 100 | 100000 |0,1 | g ≤ e ≤ 0,05 g | 50 e | 5000 | 100000 |III | 0,1 | g ≤ e ≤ 2 g | 20 e | 100 | 10000 |5 | g ≤ e ≤ 0,005 g | 20 e | 500 | 10000 |IIII | 5 | g ≤ e≤ 0,005 g | 10 e | 100 | 1000 |II ir III tikslumo klasės svarstyklių, kurios naudojamos nustatant transporto tarifą, mažiausioji ribinė masė sumažinama iki 5e.2.2. Padalos vertės2.2.1. Tikroji padalos vertė (d) ir patikros padalos vertė (e) turi būti pažymėtos taip:1 x 10k, 2 x 10k, arba 5 x 10k masės vienetai,čia k yra bet koks sveikasis skaičius arba nulis.2.2.2 Visoms svarstyklėms, išskyrus tas, kuriose yra pagalbiniai rodmenų įtaisai:d = e2.2.3. Svarstyklėms su pagalbiniais rodmenų įtaisais taikomos tokios sąlygos:e = 1 x 10k gd < e ≤10 dišskyrus I klasės svarstykles, kuriose d < 10-4 g, e = 10-3 g.3. Klasifikacija3.1. Vienaribės svarstyklėsSvarstyklės, kuriose įtaisytas pagalbinis rodmenų įtaisas priklauso I arba II klasei. Šioms I ir II klasės svarstyklėms mažiausiosios ribinės masės apatinės ribos nustatomos pakeitus 1 lentelės 3 skiltyje patikros padalos vertę (e) tikrosios padalos verte (d).Jei d < 10-4 g, I klasės didžiausioji ribinė masė gali būti mažesnė kaip 50000 e.3.2. Daugiaribės svarstyklėsLeidžiamos kelios svėrimo sritys, jei jos yra aiškiai nurodytos ant svarstyklių. Kiekviena atskira svėrimo sritis klasifikuojama pagal 3.1 punktą. Jei svėrimo sritys priskiriamos skirtingoms tikslumo klasėms, svarstyklės turi atitikti griežčiausius reikalavimus, kurie taikomi toms tikslumo klasėms, kurioms priklauso tos svarstyklės.3.3. Daugiaintervalės svarstyklės3.3.1. Svarstyklės su viena svėrimo sritimi gali turėti kelias dalines svėrimo sritis (daugiaintervalės svarstyklės).Daugiaintervalėse svarstyklėse neturi būti įtaisytas pagalbinis rodmenų įtaisas.3.3.2. Kiekviena daugiaintervalių svarstyklių sritis apibrėžiama:—jos patikros padalos verte ei | | e(i + 1) | > eI, |—jos didžiausiąja ribine mase Maxi | | Maxr | = Max, |—jos mažiausiąja ribine mase Mini | | Mini | = Max(i-1) |ir | Min1 | = Min, |kai:i = 1, 2,…r,i = dalinės svėrimo srities numeris,r = dalinių svėrimo sričių skaičius.Visos ribinės masės yra grynojo svėrinio ribinės masės, neatsižvelgiant į bet kokios naudojamos taros masę.3.3.3. Dalinės svėrimo sritys klasifikuojamos pagal 2 lentelę. Visos dalinės svėrimo sritys priskiriamos tai pačiai tikslumo klasei, kokia yra svarstyklių klasė.2 LENTELĖDaugiaintervalės svarstyklėsi = 1, 2,…………r,i = dalinės svėrimo srities numeris,r = dalinių svėrimo sričių skaičius.Klasė | Patikros padalos vertė (e) | Mažiausioji ribinė masė | Patikros padalos verčių skaičius || | Mažiausioji vertė | Mažiausioji vertė [3] n = Maxiei + 1 | Maksimali vertė n = Maxiei |I | 0,001 | g ≤ ei ≤ 0,05 g | 100 e1 | 50000 | — |II | 0,001 | g ≤ e ≤ 0,05 g | 20 e1 | 5000 | 100000 |0,1 | g ≤ ei ≤ 0,05 g | 50 e1 | 5000 | 100000 |III | 0,1 | g ≤ e ≤ 0,05 g | 20 e1 | 500 | 10000 |IIII | 5 | g ≤ ei ≤ 0,05 g | 10 e1 | 50 | 1000 |4. Tikslumas4.1. Atliekant 8 straipsnyje nurodytą procedūrą, rodmens paklaida neturi viršyti rodmens leidžiamos paklaidos ribos, kaip parodyta 3 lentelėje. Skaitmeninio rodmens paklaidoje turi būti padaryta suapvalinimo paklaidos pataisa.Leidžiamos paklaidos ribos taikomos visų galimų svėrinių neto masei ir taros vertei, išskyrus iš anksto nustatytas taros vertes.3 LENTELĖLeidžiamos paklaidos ribosSvėrinys | Leidžiamos paklaidos ribos |I klasė | II klasė | III klasė | IIII klasė || | | | | | | | | | | | | | | | | | | |0 | | ≤ m ≤ | 50000 | e | 0 | | ≤ m ≤ | 5000 | e | 0 | | ≤ m ≤ | 500 | e | 0 | | ≤ m ≤ | 50 | e | ± 0,5 e |50000 | e | < m ≤ | 200000 | e | 5000 | e | < m ≤ | 20000 | e | 500 | e | < m ≤ | 2000 | e | 50 | e | < m ≤ | 200 | e | ± 1,0 e |200000 | e | < m | | | 20000 | e | < m ≤ | 100000 | e | 2000 | e | < m ≤ | 10000 | e | 200 | e | < m ≤ | 1000 | e | ± 1,5 e |4.2. Leidžiamos paklaidos ribos naudojimo metu turi būti dvigubai didesnės nei leidžiamos paklaidos ribos, nustatytos 4.1 poskyryje.5. Svarstyklių svėrimo rezultatai turi kartotis ir atitikti svėrimo rezultatus, gautus naudojant kitą rodmenų įtaisą ir kitus svėrimo metodus.Svėrimo rezultatai neturi pernelyg atspindėti svėrinio padėties pasikeitimų ant svėrinio laikiklio.6. Svarstyklės turi reaguoti į nedidelius svėrinio masės pasikeitimus.7. Paveikieji dydžiai ir laikas7.1. II, III ir IIII tikslumo klasės svarstyklės, kurios gali būti naudojamos pasvirusioje padėtyje, turi būti pakankamai nejautrios posvyrio laipsniui, kuris gali būti normaliai sumontavus svarstykles.7.2. Svarstyklės turi tenkinti metrologinius reikalavimus gamintojo nurodytoje temperatūrų srityje. Srities vertė tarp tų ribų turi būti nemažesnė kaip:5 oC – I klasės svarstyklėms,15 oC – II klasės svarstyklėms,30 oC – III ir IIII klasės svarstyklėms.Gamintojui nenurodžius, svarstyklių metrologinės savybės neturi kisti temperatūros srityje nuo – 10 oC iki + 40oC.7.3. Iš elektros tinklo maitinamos svarstyklės turi atitikti metrologinius reikalavimus tokiomis sąlygomis, kai energijos tiekimo svyravimas neviršija nustatytų ribų.Prietaisai, veikiantys su baterijomis, turi rodyti, kai įtampa nukrinta žemiau reikalaujamos vertės, ir, esant tokioms sąlygoms, arba ir toliau veikia teisingai, arba automatiškai išsijungia.7.4. Elektroninės svarstyklės, išskyrus I ir II klasės, jei e mažiau už 1 g, turi atitikti metrologinius reikalavimus, esant dideliam santykiniam oro drėgnumui ir viršutinei temperatūros ribai.7.5. Svėrinio laikymas ilgesnį laiką ant II, III ar IIII klasės svarstyklių, turi turėti nežymią įtaką rodmenims ar nulio rodmenims iš karto nuėmus svėrinį.7.6. Esant kitokioms sąlygoms, svarstyklės arba ir toliau veikia teisingai, arba jų veikimas automatiškai nutraukiamas.KONSTRUKCIJA IR SANDARA8. Bendrieji reikalavimai8.1. Svarstyklių sandara ir konstrukcija turi būti tokia, kad, tinkamai jas naudojant ir tinkamai sumontavus, bei naudojant pagal paskirtį, nepakistų jų metrologinės savybės. Turi būti nurodyta masės vertė.8.2. Esant trikdžiams, elektroninės svarstyklės neturi rodyti didelių klaidų poveikio, arba turi automatiškai jas nustatyti ir rodyti.Automatiškai nustačiusios didelę klaidą, elektroninės svarstyklės apie tai praneša vaizdiniu ar garsiniu signalu, kuris neišnyksta tol, kol vartotojas nepašalina klaidos arba kol klaidos neišnyksta.8.3. Šios svarstyklės turi tenkinti 8.1 ir 8.2 poskyriuose nurodytus reikalavimus visą numatytą svarstyklių naudojimo pagal paskirtį laiką.Skaitmeninės elektroninės svarstyklės visada valdo matavimo proceso teisingumą, rodmenų įrenginio veikimą bei duomenų saugojimą ir perdavimą.Automatiškai nustačiusios didelę ilgalaikę paklaidą, elektroninės svarstyklės apie tai praneša vaizdiniu ar garsiniu signalu, kuris neišnyksta tol, kol vartotojas nepašalina sutrikimo arba kol sutrikimas neišnyksta.8.4. Išorinio prietaiso prijungimas per atitinkamą sąsają prie elektroninių svarstyklių neturi turėti neigiamo poveikio tų svarstyklių metrologinėms savybėms.8.5. Svarstyklės privalo neturėti piktnaudžiavimą jomis palengvinančių savybių, o netyčinio klaidingo svėrimo galimybės turi būti minimalios. Komponentai, kurių pačiam vartotojui neleidžiama išmontuoti ar koreguoti, turi būti apsaugoti, kad nebūtų galima to daryti.8.6. Svarstyklės turi būti projektuojamos taip, kad jomis būtų galima greitai atlikti šia direktyva nustatytas patikras.9. Svėrimo rezultatų ir kitų svėrinio masių rodmenysSvėrimo rezultatai ir kitos svėrinio masės turi būti rodomi tiksliai, nedviprasmiškai ir teisingai, o rodmenų įtaisas turi būti toks, kad normaliomis naudojimo sąlygomis jo parodymai būtų aiškiai matomi.Šio priedo 1 punkte nurodyti vienetų pavadinimai ir simboliai turi atitikti Direktyvos 80/181/EEB [4] nuostatas, pridedant metrinio karato simbolį "ct".Neturi būti rodmenų, didesnių už didžiausią ribinę masę (Max), pridėjus 9e.Pagalbinis rodmenų įtaisas leidžiamas tik po dešimtainio ženklo į dešinę. Išplėstųjų rodmenų įtaisas gali būti naudojamas tik laikinai, ir jam veikiant spausdinti draudžiama.Antriniai rodmenys gali būti rodomi tik tada, jeigu jų negalima sumaišyti su pirminiais rodmenimis.10. Svėrimo rezultatų ir kitų svėrinio masių spausdinimasIšspausdinti rezultatai turi būti teisingi, tinkamai identifikuoti ir nedviprasmiški. Išspausdinti skaitmenys turi būti aiškūs, įskaitomi, neištrinami ir patvarūs.11. Horizontalumo nustatymasJei reikia, svarstyklės turi turėti horizontalumo nustatymo įtaisą ir lygio indikatorių, kurio jautrumas leistų tinkamai sumontuoti svėrimo prietaisą.12. Nulio nustatymasSvarstyklėse gali būti įmontuotas nulio nustatymo įtaisas. Šiuo įtaisu turi būti tiksliai nustatomas rodmenų nulis, o jo veikimas neturi turėti įtakos svėrimo rezultatų teisingumui.13. Taros įtaisai ir nustatytos taros masės įtaisasSvėrimo svarstyklės gali turėti vieną ar kelis taros įtaisus arba nustatytos taros masės įtaisą. Taros įtaisu turi būti galima tiksliai nustatyti nulį ir užtikrinti tikslų neto masės nustatymą. Nustatytos taros masės įtaiso veikimas turi užtikrinti teisingą apskaičiuotos neto masės nustatymą.14. Tiesioginei viešajai prekybai naudojamos svarstyklės, kurių didžiausia ribinė masė neviršija 100 kg: papildomi reikalavimaiTiesioginei viešajai prekybai naudojamos svarstyklės turi rodyti visą pagrindinę informaciją, susijusia su svėrimu, o pinigų sumą skaičiuojančios svarstyklės, turi aiškiai rodyti pirkėjui, kaip skaičiuojama perkamo produkto kaina.Mokama pinigų suma, jei ji rodoma, turi būti tiksli.Pinigų sumos skaičiavimo svarstyklės turi rodyti pagrindinius rodmenis tiek laiko, kad klientas spėtų juos perskaityti.Pinigų sumos skaičiavimo svarstyklės be prekės svėrimo ir kainos skaičiavimo funkcijų gali atlikti ir kitas funkcijas, su sąlyga, kad visi rodmenys, susiję su visomis operacijomis, išspausdinami aiškiai, nedviprasmiškai ir patogia tvarka išdėstyti ant klientui pateikiamo kvito ar etiketės.Svarstyklės neturi turėti savybių, dėl kurių tiesiogiai ar netiesiogiai būtų sunku suprasti rodmenis ar jie būtų neaiškūs.Svarstyklės turi apsaugoti klientus nuo neteisingų prekybos operacijų, kurių priežastis blogas jų veikimas.Pagalbiniai rodmenų įtaisai bei išplėstiniai rodmenų įtaisai neleidžiami.Papildomi įtaisai yra leidžiami tik tada, jei jie negali būti naudojami turint tikslą apgauti.Svarstyklės, panašios į tiesioginės viešosios prekybos svarstykles, kurios neatitinka šio skyriaus reikalavimų, turi būti pažymėtos nenutrinamu įrašu netoli ekrano: "Nenaudojamos tiesioginei viešajai prekybai".15. Pinigų sumą spausdinančios svarstyklėsPinigų sumą spausdinančios svarstyklės turi atitikti pinigų sumą rodančių tiesioginės viešosios prekybos svarstyklių reikalavimus tiek, kiek tai taikytina tokioms sverstyklėms. Spausdinti kainos etiketę, kai svėrinio masė mažesnė už mažiausią ribinę masę, turi būti neįmanoma.[1] OL L 39, 1980 2 15, p. 40.[2] OL L 2, 1985 1 3, p. 11.[3] i = r taikoma atitinkama 1 lentelės skiltis, e pakeitus er.[4] OL L 39, 1980 2 15, p. 40.--------------------------------------------------II PRIEDAS1. EB tipo tyrimas1.1. EB tipo tyrimas yra procedūra, pagal kurią notifikuotoji įstaiga patikrina ir paliudija, kad pateiktas numatomų gaminti priemonių pavyzdys atitinka šia direktyva joms keliamus reikalavimus.1.2. Pareiškimą atlikti tipo tyrimą pateikia gamintojas arba Bendrijoje įsisteigęs jo įgaliotasis atstovas tik vienai notifikuotajai įstaigai.Pareiškime nurodoma:- gamintojo pavadinimas ir adresas, o jei pareiškimą pateikė jo įgaliotasis atstovas – taip pat ir jo pavadinimas ir adresas,- raštiškas patvirtinimas, kad pareiškimas nebuvo pateiktas jokiai kitai notifikuotajai įstaigai,- III priede nurodyta projektinė dokumentacija.Pareiškėjas pateikia notifikuotojai įstaigai priemonę, kuri yra numatomų gaminti priemonių pavyzdys, toliau vadinama "tipu".1.3. Notifikuotoji įstaiga turi:1.3.1. peržiūrėti projektinę dokumentaciją ir patikrinti, ar tipas buvo pagamintas vadovaujantis šia dokumentacija;1.3.2. suderinti su pareiškėju atliekamų tyrimų ar bandymų vietą;1.3.3. atlikti, jei prieš tai nebuvo atlikusi, atitinkamus tyrimus ir (ar) bandymus, siekiant nustatyti, ar pareiškėjo priimti sprendimai atitinka pagrindinius reikalavimus, jei netaikomi 5 straipsnyje nurodyti standartai;1.3.4. jei pareiškėjas nusprendžia taikyti atitinkamus standartus, atlikti, jei prieš tai nebuvo atlikusi, atitinkamus tyrimus ir (ar) bandymus, ar šie standartai buvo taikomi efektyviai, taip laiduojant pagrindinių reikalavimų laikymąsi.1.4. Jei tipas atitinka šios direktyvos nuostatas, notifikuotoji įstaiga pareiškėjui išduoda EB tipo patvirtinimo liudijimą. Liudijime nurodomos tyrimo išvados, jo galiojimo sąlygos (jei tokios yra), būtini patvirtintų svarstyklių identifikavimo duomenys bei, jei reikia, jų veikimo aprašymas. Visi atitinkami techniniai duomenys, brėžiniai arba schemos, pridedami prie EB tipo patvirtinimo liudijimo.Liudijimas galioja 10 metų nuo jo išdavimo dienos ir gali būti atnaujinamas papildomiems 10 metų laikotarpiams.Jei svarstyklių projektas pakeičiamas iš esmės, pvz., ryšium su naujų metodų taikymu, liudijimo galiojimas gali būti ribojamas dvejais metais ir pratęsiamas trejiems metams.1.5. Visos notifikuotosios įstaigos reguliariai pateikia visoms valstybėms narėms sąrašą:- pareiškimų dėl EB tipo tyrimo,- išduotų EB tipo patvirtinimo liudijimų,- atmestų pareiškimų dėl tipo patvirtinimo,- papildymų ir pakeitimų, susijusių su jau išduotais dokumentais.Be to, visos notifikuotosios įstaigos nedelsdamos informuoja visas valstybes nares apie atšauktus EB tipo patvirtinimo liudijimus.Visos valstybės narės su šia informacija supažindina įstaigas, kurias jos notifikavo.1.6. Kitos notifikuotosios įstaigos gali gauti liudijimų kopijas kartu su jų priedais.1.7. Pareiškėjas turi informuoti notifikuotąją įstaigą, išdavusią EB tipo patvirtinimo liudijimą, apie bet kokius patvirtinto tipo pakeitimus.Patvirtinto tipo pakeitimus privalo atskirai patvirtinti notifikuotoji įstaiga, išdavusi EB tipo patvirtinimo liudijimą, jeigu tie pakeitimai turi įtakos pagrindinių šios direktyvos reikalavimų atitikimui arba nustatytoms šių svarstyklių naudojimo sąlygoms. Šis papildomas patvirtinimas pateikiamas kaip priedas prie pagrindinio EB tipo patvirtinimo liudijimo.2. EB tipo atitikties deklaracija (gamybos kokybės garantija)2.1. EB tipo atitikties deklaracija (gamybos kokybės garantija) yra tokia procedūra, pagal kurią gamintojas, kuris patenkina 2.2 punkto reikalavimus, deklaruoja, kad minimi prietaisai, kur tinka, atitinka EB tipo patvirtinimo liudijime nurodytą tipą ir patenkina jiems taikomus šios direktyvos reikalavimus.Gamintojas turi pritvirtinti EB ženklą prie kiekvienų svarstyklių, taip pat visus kitus IV priede nurodytus užrašus.Prie EB ženklo turi būti nurodytas ir notifikuotosios įstaigos, atsakingos už EB priežiūrą, nurodytą 2.4 poskyryje, atpažinimo simbolis.2.2. Gamintojas turi būti reikiamai įgyvendinęs kokybės sistemą, kaip nurodyta 2.3 poskyryje, ir jam turi būti taikoma 2.4 poskyryje nurodyta EB priežiūra.2.3. Kokybės sistema2.3.1. Gamintojas pateikia notifikuotojai įstaigai pareiškimą dėl šios kokybės sistemos patvirtinimo.Pareiškime turi būti:- įsipareigojimas vykdyti patvirtintos kokybės sistemos priemones,- įsipareigojimas palaikyti patvirtintą kokybės sistemą ir užtikrinti jos nuolatinį tinkamumą ir efektyvumą.Gamintojas pateikia notifikuotajai įstaigai visą atitinkamą informaciją, o svarbiausia – kokybės sistemos dokumentaciją bei svarstyklių projektinę dokumentaciją.2.3.2. Kokybės sistema turi garantuoti, kad svarstyklės atitinka EB tipo patvirtinimo liudijime nurodytą tipą ir reikalavimus, kuriuos joms kelia ši direktyva.Visi principai, reikalavimai, nuostatos, kurių laikosi gamintojas, turi būti patvirtinti susistemintais ir gerai tvarkomais dokumentais rašytinių taisyklių, procedūrų ir instrukcijų forma. Tokia kokybės sistemos dokumentacija turi užtikrinti, kad kokybės programos, planai, vadovai ir aprašymai būtų tinkamai suprantami.Ją pirmiausia turi sudaryti atitinkamas:- kokybės uždavinių ir organizacinės struktūros, vadovybės įsipareigojimų ir įgaliojimų produkto kokybės atžvilgiu aprašymas,- gamybos proceso, kokybės kontrolės ir garantavimo metodų bei sisteminių priemonių, kurios bus naudojamos, aprašymas,- tikrinimų ir bandymų, kurie bus atliekami prieš pradedant gaminti, gamybos metu ir pagaminus, aprašymas, ir kokiu dažnumu tai bus atliekama,- priemonių, kuriomis bus tikrinama, ar pagamintas gaminys yra reikiamos kokybės, bei kokybės sistemos efektyvaus veikimo aprašymas.2.3.3. Notifikuotoji įstaiga turi išanalizuoti ir įvertinti kokybės sistemą, siekiant nustatyti, ar ji atitinka 2.3.2 poskyrio reikalavimus. Laikoma, kad kokybės sistema patenkina šiuos reikalavimus, jei ji įgyvendina atitinkamą suderintą standartą.Apie savo sprendimą notifikuotoji įstaiga informuoja gamintoją ir kitas notifikuotąsias įstaigas. Gamintojui siunčiamame pranešime turi būti pateiktos tyrimo išvados, o, davus neigiamą atsakymą, turi būti nurodytos tokio sprendimo priežastys.2.3.4. Gamintojas ar jo įgaliotasis atstovas turi pranešti notifikuotajai įstaigai apie bet kokius kokybės sistemos pakeitimus, padarytus ryšium su naujomis technologijomis ar nauja kokybės samprata.2.3.5. Jei notifikuotoji įstaiga atšaukia kokybės sistemos patvirtinimą, ji apie tai praneša kitoms notifikuotosioms įstaigoms.2.4. EB priežiūra2.4.1. EB priežiūros tikslas užtikrinti, kad gamintojas tinkamai laikytųsi iš patvirtintos kokybės sistemos kylančių įsipareigojimų.2.4.2. Gamintojas notifikuotajai įstaigai suteikia teisę įeiti į gamyklą atlikti patikrinimą, tikrinti patalpas, naudojamas bandymams ir laikymui, taip pat suteikia visą reikiamą informaciją, o svarbiausia:- kokybės sistemos dokumentaciją,- projektinę dokumentaciją,- su kokybe susijusius dokumentus, pvz., patikrinimo ir bandymų ataskaitas, kalibravimo duomenis, ataskaitas apie atitinkamo personalo kvalifikaciją, ir t. t.Siekiant užtikrinti, kad gamintojas laikytųsi ir taikytų kokybės sistemą, notifikuotoji įstaiga turi reguliariai atlikti auditą; notifikuotoji įstaiga gamintojui pateikia audito ataskaitą.Be to, notifikuotoji įstaiga gali atlikti ir neplanuotus vizitus pas gamintoją. Tokių vizitų metu notifikuotoji įstaiga gali atlikti visapusišką ar dalinį auditą. Ji pateikia gamintojui ataskaitą apie vizitą, o esant reikalui, ir ataskaitą apie auditą.2.4.3. Notifikuotoji įstaiga turi užtikrinti, kad gamintojas laikytųsi patvirtintos kokybės sistemos ir ją taikytų.3. EB patikra3.1. EB patikra yra procedūra, pagal kurią notifikuotoji įstaiga patikrina ir patvirtina, kad svarstyklės, kur reikia, atitinka tipą, apibūdintą EB tipo patvirtinimo liudijime ir patenkina šios direktyvos joms keliamus reikalavimus. Notifikuotoji įstaiga tvirtina EB ženklą prie kiekvienų svarstyklių.3.2. Kiekvienos svarstyklės turi būti apžiūrėtos ir su jomis turi būti atlikti 5 straipsnyje nurodytuose atitinkamuose standartuose numatyti bandymai arba lygiaverčiai bandymai, siekiant užtikrinti, kad svarstyklės atitinka šios direktyvos reikalavimus.3.3. Kartu su EB ženklu, nurodytu 3.1 poskyryje, tvirtinamas ir notifikuotosios įstaigos atpažinimo simbolis.3.4. Prietaisų, kuriems netaikomas EB tipo patvirtinimas, projektinė dokumentacija, nurodyta III priede, privalo būti prieinama notifikuotojai įstaigai tiek, kiek ji to reikalauja.4. EB vienetų patikra4.1. EB vienetų patikra yra procedūra, pagal kurią notifikuotoji įstaiga patikrina ir patvirtina, kad svarstyklės atitinka tipą, apibūdintą EB tipo patvirtinimo liudijime ir patenkina šios direktyvos joms keliamus reikalavimus. Notifikuotoji įstaiga tvirtina EB ženklą prie kiekvienų svarstyklių.4.2. Svarstyklės turi būti apžiūrėtos ir su jomis turi būti atlikti 5 straipsnyje nurodytuose atitinkamuose standartuose numatyti bandymai ar lygiaverčiai bandymai, siekiant užtikrinti, kad svarstyklės atitinka šios direktyvos reikalavimus.4.3. Kartu su EB ženklu, nurodytu 4.1 poskyryje, tvirtinamas ir notifikuotosios įstaigos atpažinimo simbolis.4.4. Projektinė dokumentacija, nurodyta III priede, privalo būti prieinama notifikuotajai įstaigai.5. Bendrosios nuostatos5.1. Jeigu transportuojant svarstykles į naudojimo vietą jų nereikia išmontuoti, jei svarstyklių nereikia surinkti ar atlikti kitų techninių montavimo darbų naudojimo vietoje, kurie galėtų turėti įtakos svarstyklių veikimui, ir jeigu naudojimo vietoje atsižvelgiama į gravitacijos vertę arba gravitacijos pokyčiai neturi įtakos svarstyklių veikimui, EB tipo atitikties deklaracija (gamybos kokybės garantija), EB patikra, bei EB vienetų patikra gali būti atliktos gamintojo patalpose ar kurioje nors kitoje vietoje. Visais kitais atvejais šios procedūros turi būti atliktos svarstyklių naudojimo vietoje.5.2. Jeigu svarstyklių veikimui gravitacijos pokyčiai turi įtakos, 5.1 poskyryje nurodytos procedūros gali būti atliekamos dviem etapais, antrajame etape atliekant visus tyrimus ir bandymus, kurių rezultatai priklauso nuo gravitacijos, o pirmame etape visus kitus tyrimus ir bandymus. Antrojo etapo procedūros turi būti atliekamos svarstyklių naudojimo vietoje. Jeigu valstybė narė savo teritorijoje yra nustačiusi gravitacijos zonas, frazė "svarstyklės naudojimo vietoje" gali būti skaitoma "gravitacijos zonoje, kurioje naudojamos svarstyklės".5.3.1. Tuo atveju, kai gamintojas pasirenka vykdyti vieną iš 5.1 poskyryje nurodytų procedūrų dviem etapais ir kai tuos du etapus vykdo skirtingos šalys, ant svarstyklių, kurioms buvo atlikta pirmojo etapo procedūra, turi būti nurodytas šiame etape dalyvavusios notifikuotosios įstaigos atpažinimo ženklas.5.3.2. Šalis, kuri atliko pirmąjį procedūros etapą, kiekvienoms svarstyklėms išduoda liudijimą, kuriame nurodyti būtini svarstyklių identifikavimo duomenys, taip pat nurodyta, kokie tyrimai ir bandymai buvo atlikti.Šalis, kuri atlieka antrąjį procedūros etapą, atlieka tuos tyrimus ir bandymus, kurie dar nebuvo atlikti.5.3.3. Gamintojas, kuris pasirinko EB tipo atitikties deklaraciją (produkcijos kokybės garantija) pirmajame etape, tą pačią procedūrą gali tęsti ir antrajame etape arba gali nuspręsti antrajame etape naudoti EB patikros procedūrą.5.3.4. EB ženklas kartu su notifikuotosios įstaigos, kuri dalyvavo antrajame etape, atpažinimo simboliu tvirtinami prie svarstyklių įvykdžius antrąjį etapą.--------------------------------------------------III PRIEDASPROJEKTINĖ DOKUMENTACIJATechninė dokumentacija privalo būti parengta taip, kad būtų aiški produkto konstrukcija, gamyba ir veikimas ir kad būtų galima atlikti jo atitikties šios direktyvos reikalavimams įvertinimą.Dokumentacijoje, kiek tai yra susiję su įvertinimu, turi būti pateikta:- tipo bendras aprašymas,- abstraktūs projektai ir gamybiniai brėžiniai bei komponentų planai, komponentų mazgai, grandinės ir kt.,- aprašymai ir paaiškinimai, reikalingi, kad būtų suprantami pirmiau nurodyti dalykai, įskaitant svarstyklių veikimą,- 5 straipsnyje nurodytų standartų, kurie taikomi visi ar iš dalies, sąrašas, o tais atvejais, kai 5 straipsnyje nurodyti standartai netaikomi – sprendimų, priimtų siekiant patenkinti pagrindinius reikalavimus, aprašymas,- projektinių skaičiavimų ir tyrimų rezultatai ir kt.,- bandymų ataskaitos,- EB tipo patvirtinimo liudijimai ir atitinkamų bandymų, atliktų su svarstyklėmis, kurių dalys identiškos nurodytoms projekte, ataskaitos.--------------------------------------------------IV PRIEDAS1. Svarstyklės, kurioms taikoma EB atitikties įvertinimo procedūra1.1. Ant šių svarstyklių turi būti:a) - EB atitikties ženklas, įskaitant EB simbolį, pateiktą VI priede, po kurio einantys du paskutiniai skaitmenys žymi metus, kuriais jis buvo pritvirtintas,- notifikuotosios įstaigos (-ų), kuri atliko EB priežiūrą ar EB patikrą, atpažinimo simbolis (-iai).Pirmiau minėtas ženklas ir užrašai turi būti pritvirtinti taip, kad būtų greta vienas kito;b) žalias lipdukas, ne mažesnis kaip 12,5 mm x 12,5 mm, kuriame vaizduojama juodos spalvos didžioji M raidė;c) toliau nurodyti užrašai:- kur reikia, EB tipo patvirtinimo liudijimo numeris,- gamintojo ženklas arba pavadinimas,- tikslumo klasė, pažymėta ovale arba tarp dviejų lygiagrečių linijų, sujungtų pusrutuliais,- didžiausioji ribinė masė, pažymėta taip: Max…,- mažiausioji ribinė masė, pažymėta taip: Min…,- patikros padalos vertė, pažymėta taip: e =…,be to, kur taikytina:- serijos numeris,- atpažinimo ženklas ant atskirų svarstykles sudarančių ir tarpusavyje susijusių blokų,- padalos vertė, jei ji nelygi e, pažymėta taip: d =…,- didžiausioji pridedama taros masė, pažymėta taip: T = +…,- didžiausioji atimama taros masė, jei ji nelygi Max, pažymėta taip: T = –…,- patikros padalos vertė, jei skiriasi nuo d, pažymėta taip: dT =…,- didžiausioji saugi masė, jei nelygi Max, pažymėta taip: Lim…,- specialiosios temperatūros ribos, išreikštos…°C/…..°C,- svėrinio ir svėrinio platformos masių santykis.1.2. Svarstyklės turi turėti atitinkamas EB atitikties ženklui tvirtinti ir (ar) užrašams skirtas priemones. Žymenys ir užrašai turi būti tokie, kad jų neįmanoma būtų panaikinti nesugadinus svarstyklių ir kad žymuo bei užrašai būtų matomi svarstyklėms normaliai veikiant.1.3. Jei naudojama duomenų plokštelė, turi būti įmanoma ją užplombuoti, nebent ją nuimti nesulaužant būtų neįmanoma. Jei duomenų plokštelė plombuojama, turi būti įmanoma ant jos pritvirtinti kontrolės ženklą.1.4. Užrašai Max, Min, e, d taip pat turi būti parodyti prie rezultatų, jei jų ten dar nėra.1.5. Ant kiekvieno svėrinio masės matavimo įtaiso, kuris yra ar gali būtų sujungtas su vienu ar daugiau svėrinio laikiklių, turi būti atitinkamas tai pasakantis užrašas.2. Kitos svarstyklėsAnt kitų svarstyklių turi būti:- gamintojo ženklas ar pavadinimas,- didžiausioji ribinė masė pažymėta taip: Max…Ant šių svarstyklių gali nebūti 1.1 b punkte nurodytų lipdukų.3. Riboto naudojimo simbolis, nurodytas 12 straipsnyjeŠį simbolį turi sudaryti juodos spalvos didžioji M raidė raudoname fone, ne mažesnė kaip 25 mm x 25 mm su dviem susikertančiomis įstrižainėmis, sudarančiomis kryžių.--------------------------------------------------V PRIEDASToliau išvardyti minimalūs kriterijai, kuriais vadovaudamosi valstybės narės turi paskirti įstaigas, kurios atliktų 8 straipsnyje nurodytas procedūras.1. Įstaigos savo žinioje turi turėti būtiną personalą, priemones ir įrangą.2. Personalas turi būti kompetentingas technikos srityje ir reikiamos kvalifikacijos.3. Įstaigos turi būti nepriklausomos nuo visų sluoksnių, grupių ar asmenų, turinčių tiesioginių ar netiesioginių interesų neautomatinių svarstyklių srityje, atlikdamos bandymus, rengdamos ataskaitas, išduodamos liudijimus bei vykdydamos priežiūrą, kurios reikalaujama šioje direktyvoje.4. Personalas turi saugoti profesines paslaptis.5. Įstaigos turi būti apsidraudusios nuo civilinės atsakomybės, jei jų civilinės atsakomybės neprisiima valstybė.1 ir 2 punktuose numatytų sąlygų vykdymą reguliariai tikrina valstybė narė.--------------------------------------------------VI PRIEDAS+++++ TIFF +++++--------------------------------------------------